Dan Jervis yn gosod amser byd newydd wrth i nofwyr ddychwelyd i’r pwll | Chwaraeon Cymru\nMae Dan Jervis wedi cael ei ganmol am y ffordd mae wedi dychwelyd mewn cyflwr mor dda i’r pwll ond mae ef a gweddill nofwyr elitaidd Cymru angen mwy o gystadlaethau.\nDyna gais cyfarwyddwr perfformiad Nofio Cymru, Ross Nicholas, ar ôl i Jervis, Georgia Davies a nifer o nofwyr blaenllaw eraill Cymru ddychwelyd at rasio yn y pwll mewn Cyfarfod Nofio Rhyngwladol diweddar ym Manceinion.\nJervis oedd yn serennu ymhlith perfformiadau Cymru – gan gofnodi’r ail amser cyflymaf yn y byd y tymor yma pan enillodd ddull rhydd 1500m y dynion mewn 14:58:05.\nHefyd roedd Harriet Jones yn tynnu sylw, gan orffen yn drydydd yn rownd derfynol pili pala 50m y merched a gosod record newydd yng Nghymru o 26:34, yn ogystal â gorau personol yn y digwyddiad 100m. Dim ond o drwch blewyn y daeth y nofwraig gyda Dinas Caerdydd yn ail i’r athletwraig o Sweden, Louise Hansson.\nRoedd y para nofiwr Rhys Davies yn cystadlu hefyd a daeth yn ail yn null cefn 100m y dynion y tu ôl i Jordan Catchpole.\nOnd gyda Phencampwriaethau Prydain yn cael eu cynnal ym mis Ebrill, a hithau hefyd yn flwyddyn Olympaidd – os bydd Tokyo yn digwydd – a’r Gemau Cymanwlad i ddilyn y flwyddyn nesaf, mae’r angen am fwy o gystadlu’n amlwg.\nManceinion oedd y cyfarfod cyntaf yn y DU ers y cyfyngiadau symud ac er bod tarfu mawr wedi bod ar amserlenni hyfforddi’r nofwyr elitaidd, mae Nicholas yn dweud bod arwyddocâd symbolaidd nofwyr yn gallu rasio eto’n enfawr.\n“Wrth gwrs mae wedi bod yn flwyddyn heriol iawn ac mae’n anodd pennu disgwyliadau pan nad ydych chi wedi gweld pobl yn rasio ers deuddeg mis,” meddai Nicholas.\n“Dan Jervis a Harriet Jones oedd ein perfformwyr gorau ni, gyda rhai o’r nofwyr eraill wedi gwneud argraff dda hefyd wrth ddychwelyd.\n“Doedd dim cyfle i’r athletwyr i gyd nofio, ond yr hyn oedd yn bwysig oedd y ffaith bod y digwyddiad wedi cael ei gynnal – er bod yr awyrgylch yn eithaf rhyfedd heb wylwyr.\n“Roedd protocolau Covid llym yn eu lle a gweithdrefnau profi. Fe gafodd ein nofwyr ni i gyd eu profi yn Abertawe cyn mynd ac eto wedyn wrth gyrraedd Manceinion.\n“Wedyn roedden nhw’n gweithredu mewn swigen yn y gwesty ac yn y cyfarfod ei hun. Doedd yr hyfforddwyr ddim yn cael yr un cyswllt ag arfer gyda’r nofwyr, felly roedd yn wahanol.\n“Ond y realiti ydi mai dyma sydd raid i ni ei wneud er mwyn cael cystadlu eto ar hyn o bryd, a’r gwir amdani ydi os bydd y Gemau Olympaidd yn cael eu cynnal, dyma sut bydd pethau.”\nFe berfformiodd y nofiwr ifanc, Matt Richards, yn dda ym Manceinion hefyd, ac er nad oedd posib i Alys Thomas gystadlu oherwydd anaf, mae’n un o obeithion Olympaidd Cymru ac yn bencampwraig y Gymanwlad ac mae’n eithaf agos at fod yn ffit.\nMae Thomas – brenhines y pili pala 200m ar yr Arfordir Aur yn 2018 – â’i llygaid ar Tokyo ac ymddangosiad Olympaidd cyntaf ac mae Nicholas yn credu ei bod ar y targed i fod yno.\n“Doedd Alys ddim yn barod i rasio eto, ond mae hi’n hyfforddi a bydd yn iawn i gystadlu eto’n fuan iawn.”\nY cwestiwn nawr yw beth nesaf. Mae Nofio Prydain yn gobeithio y bydd posib cynnal digwyddiad arall ym mis Mawrth cyn y pencampwriaethau domestig hynny, a’r lleoliad mwyaf tebygol fydd dychwelyd i Fanceinion.\nO ran cystadlu ar gyfer y genhedlaeth nesaf o nofwyr Cymru, o dan y lefel elitaidd bresennol, mae’r darlun yn llai sicr gyda phyllau yng Nghymru ar gau o hyd ar wahân i hyfforddiant ar gyfer grwpiau elitaidd.\n“Fe fyddwn i wrth fy modd yn gweld cystadleuaeth yn cael ei chynnal yng Nghymru, ond y ffaith ydi mai dim ond 18 nofiwr sydd gennym ni’n nofio yng Nghymru ar hyn o bryd, ac felly ni fyddai’n llawer o gystadleuaeth y tu hwnt i’r treialon amser, yr ydyn ni’n eu cynnal beth bynnag,” ychwanegodd Nicholas.\n“Mae’r niferoedd yn gyfyngedig oherwydd bod y pyllau ar gau o hyd, felly pe baem ni’n llwyddo i gynnal cyfarfod, byddai angen cefnogaeth y gwledydd cartref eraill i ddarparu rhai athletwyr.”\nMae’r genhedlaeth nesaf o nofwyr blaenllaw Cymru’n gorfod cadw’n heini ac ymarfer allan o ddŵr ar hyn o bryd, gyda’r holl rwystredigaeth mae hynny’n ei olygu.\nMae amser o blaid y grŵp mewn un ffordd, oherwydd does neb yn debygol o dorri drwodd ar gyfer cael eu dewis ar gyfer Gemau’r Gymanwlad yn Birmingham y flwyddyn nesaf.\nOnd er bod yr holl nofwyr yn dyheu am fod yn ôl yn y dŵr eto cyn gynted â phosib, mae Nicholas yn credu bod teimladau pobl wedi newid ers y cyfyngiadau symud cyntaf y llynedd.\n“Yn ystod y cyfyngiadau symud cyntaf, roedd pobl yn fwy parod i alw am ailagor pyllau. Nawr rydw i’n credu bod yr agwedd yn fwy realistig ac mae pobl yn sylweddoli bod rhaid i ni gael y feirws yma dan reolaeth unwaith ac am byth.\n“Y realiti ydi bod angen i ni fod ar ben y pandemig yma’n barhaol gyda brechiadau ac wedyn fe allwn ni ddechrau agor pethau’n fwy parhaol.”


Diffyg buddugoliaeth, ond digonedd o gyffro am ddyfodol Cymru - Gair Rhydd\nMae pêl-droed, fel rheol, yn gêm sy’n cael ei feirniadu yn unol â chanlyniadau. Gall tîm gynhyrchu perfformiad o’r radd flaenaf, ond heb gipio buddugoliaeth, yn anaml iawn mae’r dangosiad yn ennyn sylw difrifol.\nSerch hynny, nid oedd hyn yn wir yn achos gemau rhyngwladol diweddar Gymru, gemau a oedd yn cael eu hyrwyddo fel pennod newydd i’r tîm cenedlaethol gyda dechreuad esgyniad sêr ifanc y garfan.\nRoedd ein gemau yn erbyn Ffrainc a Panama yn dynodi cyfle i nifer o chwaraewyr addawol y garfan i feddu ar brofiad anhepgor – sef y profiad o gynrychioli’r wlad ar y maes rhyngwladol.\nGwers hynod o fuddiol oedd ein gem yn erbyn Ffrainc, gwlad sy’n manteisio ar ddyfnder helaeth ar sail chwaraewyr safonol – dyfnder yr ydym yn breuddwydio i’w efelychu yma yng Nghymru.\nRoedd y Gleision wedi perfformio’n bwrpasol, gyda phwyslais canfyddadwy ar y gwaith ymosodol. Mewn gwirionedd, nid oeddem yn medru ymdopi a chyflymder a llyfnder y chwarae. Yn ogystal, roedden ni’n ffodus ond i ildio dau gol – gyda’r Ffrancod yn creu sawl cyfle ystyrlon i sgorio.\nFodd bynnag, uchafbwynt y gêm oedd cael gweld Ben Woodburn, David Brooks ac Ethan Ampadu yn ymddangos i’r Dreigiau yn erbyn un o’r timau fwyaf talentog a medrus yn y byd. Er gwaethaf y diffyg profiad, er gwaethaf eu hoedrannau, dangosodd y triawd y cymhwysedd a’r hyder i gystadlu â rhai o chwaraewyr fwyaf galluog yn y byd.\nYn wir, anffodus oedd Joe Ledley i beidio derbyn cic o’r smotyn a ddaeth Cymru yn andros o agos at sgorio, ond grym amddiffynnol helaeth tîm Didier Deschamps oedd yn ddigonol i gipio’r fuddugoliaeth gyda Greizmann a Giroud yn sgorio i’r Ffrancod.\nGem dra gwahanol oedd ymweliad Panama i stadiwm ddinas Caerdydd, cyfle ydoedd i weld cenhedlaeth nesaf y tîm cenedlaethol yn chwarae rôl fwy gweithgar trwy ddechrau’r gêm. Nid y canlyniad oedd agwedd fwyaf arwyddocaol y noson, ond prawf o allu’r chwaraewyr ifanc i addasu ac i gyfarwyddo ei hunain gyda’r gofynion sy’n deillio o chwarae ar y maes rhyngwladol.\nCafodd yr ymdeimlad hwn o ddechreuad newydd ei grynhoi gan benderfyniadau’r hyfforddwr, Chris Coleman, yn yr ail hanner. Cafodd pedwar aelod o’r garfan (sef Tom Loycker, Lee Evans, Marley Watkins a Ryan Hedges) eu capiau gyntaf dros Gymru, dangosydd gweladwy o’r pwyslais sy’n cael ei osod ar y dyfodol.\nEnnyd o ysbrydoliaeth a rhagoriaeth pur gan Tom Lawrence oedd yn gyfrifol am sgorio gôl agoriadol y gêm. Gwibiodd ymosodwr Derby yn ddidrafferth heibio amddiffyn Panama cyn ergydio’r bel i gefn y rhwyd.\nNi lwyddodd Cymru i rwystro Panama rhag sgorio, gyda’r gwrthwynebwyr yn manteisio a’r esgeulustod amddiffynnol i sgorio’r gôl a oedd yn cyfartalu’r gêm. Er hynny, perfformiad canmoladwy ydoedd sy’n ysgogi hyder am ddyfodol Cymru.\nMae sefyllfa gytundebol Chris Coleman yn un hynod o ansicr, ond, mae modd ddweud gyda hyder a ffyddiogwrydd bod y dyfodol yn un arbennig o addawol i’r tîm cenedlaethol. Ymlaen!\nTrafod gyda’r Taf-od – Meleri Williams\nClodfori carfan Cymru ar y sgrin


Yn dyddio A sgwrs 1 yn Navoi, mae Mynediad yn Rhad ac Am ddim A heb - FIDEO SGWRSIO ar - Cariad ar-lein!\nYn dyddio A sgwrs 1 yn Navoi, mae Mynediad yn Rhad ac Am ddim A heb\nRoedd yn treulio mwy o Amser yn y pellter\nUwch proffil chwilio gyda lluniau A data o guys a Dynion, merched a menywod ar Gyfer y mwyaf a Dyddio Ar-lein, cysylltiadau, cyfathrebu, y Cyfarfodydd, cariad a chyfeillgarwchBydd hyn yn eich helpu Chi i gwrdd yn gyflym Iawn ac yn hollol rhad Ac am ddim yn y Ddinas o Navoi heb gofrestru Gyda merched hardd-merched neu Gyda hardd bechgyn-dynion. Chwilio manwl yn dod o Hyd i'r mwyaf addas I ddefnyddwyr dim ond yn Eich dinas neu dinasoedd eraill Yn Rwsia, CIS, neu hyd Yn oed o wledydd eraill. Os ydych yn oddi wrth Y ddinas o Navoi, yna Gallwch ddewis eich dinas ac Yn dechrau cael gyfarwydd ar Gyfer rhad ac am ddim Gyda gydwladwyr sydd wedi eu Cofrestru yma llawer. Yn y cam o gydnabod, Swyn a goncwest wedi mynd Heibio, ac yn awr mae Am i weld ei annwyl Nid mor aml. Dylai hyn fod yn ymddygiad Y ferch wrth ei awydd Am berthynas difrifol, a oedd Yn ymddwyn fel triwant. Dyn sy'n well i Dreulio amser i ffwrdd oddi Wrth ei gariad, dylai fod gennych.\nGwahaniaeth oedran cyfoedion ar Ymddygiad Nid yw bob amser yn Siarad i deimladau go iawn. Felly, mae'n parhau i Fod yn unig i aros Am iddo ddatgan ei gariad. Ac os bydd y ffefryn Yn uwch.\nBeth i'w wneud i Gael ei sylw, a sut I wirio a yw ei Deimladau yn cael eu cyffroi.\ndrwy dalu sylw i rai Symptomau, gallwch chi benderfynu os Oes diddordeb:- yn aml yn taflu.\nnid oes gennym unrhyw sylwadau eto.\nCyfarfod Tula mewn cyfarfod yn Y ddinas, mae'r ystadegau Diweddaraf, mae'r rhan fwyaf Tulchans yn cael eu hargymell I gyfarfod ar-lein. Mae dim byd rhyfedd yn Hyn, oherwydd pan fydd yn Sefyll o flaen o goddefol I fonitro, nid oes angen I fod â chywilydd ohono, Yn crebachu, yn dewis y Geiriau hynny, fel sy'n Digwydd yn aml yn ystod Cyfarfod mewn bywyd go iawn. Nid oes unrhyw sylwadau eto. Dyddio ar y Rhyngrwyd: cyfrinachau O lwyddiant yn Cynnal gohebiaeth Ar y Rhyngrwyd yn chwilio Am eich dyn hefyd yn Gelfyddyd sy'n cyd-fynd Yn rhai moeseg. Mae'n ymddangos bod nid Yw o bwys sut y Neges yn cael ei ysgrifennu, Cyn belled â bod y Hanfod yn glir. Ond na, mae'r gwahaniaeth Yn arwyddocaol. Datblygiad pellach o'r cysylltiadau Yn dibynnu ar hyn. Os y diben o ohebiaeth Yn dod o hyd i Rywun arall. Sylwadau ar: 2 Dyddio Ulyanovsk Cyfarfod yn y ddinas ar Lannau y Volga yn ymestyn Y ddinas hardd o Silesia Isaf y ddinas fawr V. Mae'n ffoniodd yn y Brenin amser.\nY metropolis yw hynafol ac Mae llawer o atyniadau gwahanol.\nHarddwch y ddinas hon yn Ddiarwybod yn arwain at rhamantus dyddiad. Mae llawer ohonynt yn. nid oes gennym unrhyw sylwadau eto. Dim ond y bachgen, yr Un Kotor cwpwrdd dillad, nid Yn cuddio yn y cwpwrdd dillad. Neges: gostyngiad o nicotin lladd Ceffyl, ond gostyngiad o heroin Sy'n ei achosi i Grafu oddi ar ei carn pig. Y gwrthwyneb i mi yn Y twrcaidd cwrw sy'n Cymryd lle bob traeth. Mae tua yr un faint O cyfleustodau, fodd bynnag: yn Nes yno - yn nes at Heddiw-2.\nFiarahana Tsy misy Fisoratana anarana Amin'ny Phototelephones ho Maimaim-poana\nsafle yn dyddio rhad ac am ddim ar-lein sgwrsio fideo gyda merched sgwrs roulette ar-lein gyda eich ffôn heb sgwrsio ar-lein fideo Dyddio ar-lein Dating rhyw gwyliwch fideo Sgwrsio gyda merched gwefan i gwrdd â chi sgwrs roulette ar gyfer rhad ac am ddim yn Dyddio i oedolion fideo


Datganiad Ysgrifenedig: Diwrnodau Dysgu Proffesiynol Cenedlaethol ac ymateb y Llywodraeth i “Addysgu: Proffesiwn Gwerthfawr” | LLYW.CYMRU\nDatganiad Ysgrifenedig: Diwrnodau Dysgu Proffesiynol Cenedlaethol ac ymateb y Llywodraeth i “Addysgu: Proffesiwn Gwerthfawr”\nYm mis Medi, croesewais yr adroddiad ‘Addysgu: Proffesiwn Gwerthfawr’ gan y Panel Annibynnol, dan arweiniad yr Athro Mick Waters, a adolygodd y sefyllfa bresennol o ran cyflog ac amodau athrawon ac a wnaeth gynigion i gefnogi ein diwygiadau addysg pan gafodd Cymru’r cyfrifoldeb am y maes hwn ar 30 Medi 2018.\nRwyf wedi cael cyfle i ystyried y cynigion yn ofalus a heddiw gallaf roi diweddariad ichi ar sawl peth a fydd yn cefnogi’r proffesiwn dysgu ac yn ein galluogi i gyflawni Cenhadaeth ên Cenedl.\nYn gyntaf, ac wedi myfyrio ar yr adborth rwyf wedi’i gael gan brifathrawon o ran clustnodi rhagor o amser i baratoi ar gyfer y cwricwlwm newydd, rwy am ymgynghori ar gynigion am Ddiwrnodau HMS Cenedlaethol newydd ar gyfer Dysgu Proffesiynol. Rwy’n cynnig diwygio rheoliadau er mwyn caniatáu i ysgolion gael un diwrnod HMS ychwanegol y flwyddyn, am y tair blynedd nesaf, yn benodol ar gyfer Dysgu Proffesiynol er mwyn cefnogi’r gwaith o gyflwyno’r cwricwlwm newydd.\nBydd y dyddiau hyn yn ychwanegol at ddiwrnodau HMS presennol. Mae hyn, ochr yn ochr â’r cyllid o £24 miliwn a gyhoeddais o’r blaen ar gyfer y Dull Cenedlaethol ar gyfer Dysgu Proffesiynol, yn cynrychioli buddsoddiad sylweddol yn y proffesiwn addysgu. Gan weithio gyda’r proffesiwn, rydym yn rhoi’r gefnogaeth ac yn darparu’r cyfleoedd a’r amodau a fydd yn sicrhau mai Cymru yw’r wlad orau yn y Deyrnas Unedig i gael gyrfa addysgu ynddi.\nGan droi at adroddiad Mick Waters a chan barhau â’r drafodaeth rwyf wedi’i chael gyda phenaethiaid ac undebau llafur, rwy’n bwriadu cynnal trafodaethau pellach gyda nhw ar fanylion yr argymhellion. Mae’r broses gydweithredol hon yn bwysig – mae’n beth da cydweithio mewn ffordd bositif ac ymarferol.\nRwy’n falch ein bod eisoes yn bwrw ymlaen gyda rhai o’r argymhellion yn adroddiad Mick Waters fel rhan o'r amserlen ddatganoli, ac mae eraill yn adlewyrchu ymrwymiadau cyhoeddus rwyf wedi’u gwneud yn flaenorol. Mae hyn yn cynnwys ymrwymo i’r egwyddor ‘dim niwed’ a chynnal graddfeydd cyflog cymaradwy ar gyfer athrawon ac arweinwyr.. Mae’r adroddiad hefyd yn argymell sefydlu corff adolygu cyflogau – rhywbeth a gyhoeddais yn ddiweddar.\nCaiff rhai o’r argymhellion sy’n ymwneud â chyflog ac amodau athrawon eu cynnwys, o bosibl, yng nghylchoedd gwaith Corff Adolygu Cyflogau Annibynnol Cymru yn y dyfodol. Bydd angen i’r Fforwm Adolygu Cyflogau a’r Corff Adolygu Cyflogau eu hystyried yn fanwl. Maent yn ymwneud â cludadwyedd cyflog; graddfa gyflog hirach a threfniadau cynnydd newydd; gosod Cyfrifoldebau Addysgu a Dysgu mewn graddfeydd yn hytrach nag ystodau; a dysgu proffesiynol. Mae hyn ar wahân i’r diwrnodau HMS ychwanegol y soniwyd amdanynt uchod – mesurau dros dro, ar gyfer y tair blynedd nesaf yn unig, yw’r rheini yn benodol ar gyfer cefnogi’r gwaith o gyflwyno’r cwricwlwm newydd. Bydd diddordeb arbennig gennyf mewn clywed syniadau’r corff adolygu o ran sut y mae diwrnodiau HMS yn cael eu defnyddio ar hyn o bryd a’r nifer sydd ei angen i gefnogi Dysgu Proffesiynol effeithiol.\nByddaf yn gofyn yn benodol i’r Academi Genedlaethol Arweinyddiaeth Addysgol ystyried yr argymhellion sy’n ymwneud â materion arweinyddiaeth ac i sefydlu gweithgor, a fydd yn cynnwys arweinwyr ysgolion a chynrychiolwyr o’r undebau, i fynd i’r afael â’r rhain gan y gallant effeithio ar y strwythur rheoli mewn ysgolion. Rhaid inni gael hyn yn iawn er mwyn sicrhau bod y dysgu a’r addysgu yn cael ei arwain yn effeithiol yn ein hysgolion. Mae hyn y parhau i fod yn flaenoriaeth i mi, gan gofio am sylwadau blaenorol y Sefydliad ar gyfer Cydweithrediad a Datblygiad Economaidd (yr OECD) am y diffyg ffocws ar arweinyddiaeth yn ein system.\nMae'r argymhellion i’w hystyried gan Lywodraeth Cymru yn ymwneud â rheoli perfformiad, ymsefydlu, addysg gychwynnol athrawon, addysgeg ac anghenion dysgu ychwanegol. Mae'n bosibl y bydd angen newidiadau deddfwriaethol neu newidiadau polisi sylweddol ar eu cyfer, neu efallai eu bod wrthi’n cael eu hadolygu ar hyn o bryd fel rhan o Genhadaeth ein Cenedl. Wrth i’r rhain gael eu datblygu, fe barhawn i weithio gyda’r proffesiwn a’r undebau llafur.\nLle bo’r rhain wedi’u datblygu’n gynigion manylach, gan eu bod yn ymwneud â chyflogau ac amodau, mater i Gorff Adolygu Cyflogau Annibynnol Cymru, sydd newydd gael eu sefydlu, fydd penderfynu arnynt.\nI gloi, o ran y cynnig i ‘ail-greu addysg’ a sefydlu Comisiwn Annibynnol i adrodd ar sut y gallwn gyflawni hynny, byddaf yn gwneud cyhoeddiad pellach maes o law.\nWrth symud ymlaen gyda'r ymgynghoriad ar y diwrnod HMS ychwanegol a’r argymhellion yn yr adroddiad ‘Addysgu: Proffesiwn Gwerthfawr’, rwyf am adeiladu ar y drafodaeth flaenorol a pharhaus gyda'r holl rhanddeiliaid, er mwyn sicrhau ein bod yn bwrw ymlaen â’r rhain mewn modd a fydd yn helpu i godi statws y proffesiwn, a’i ysgogi.\nGellir gweld yr ymgynghoriad ‘Diwrnodau HMS Cenedlaethol ar gyfer Dysgu Proffesiynol 2019-22’ ar wefan Llywodraeth Cymru: https://beta.llyw.cymru/diwrnodau-hms-ychwanegol-dysgu-proffesiynol-cenedlaethol-2019-2022


Llyfrgell Owen Phrasebank - taw\nGân nhw i gyd weld taw coch yw ein gwaed.\nDewch i ni obeithio taw tri chynnig i Gymru fydd hi ac y byddwn yn dod â'r Oscar yn ôl eleni.\nCredu taw'r Terry 'na yw 'i thad hi.\n'Taw, yr hen 'sglyfaeth budr!\nGwyddent taw Jonathan oedd yr unig ddolen gyswllt rhyngddyn nhw a'r byd ar ei newydd wedd a gwyddent hefyd fod y cyfarfod rhyngddo ef a Mathew yn mynd i fod yn un allweddol i gael gafael ar ben-llinyn yr holl ddryswch.\n"Oes 'na ddim taw arno fo?\nOnd taw bant ma'r Niclas 'ma wedi'i fagu.\nOs taw Dame Edna Everidge yw'r housewife superstar, mae'n bosibl mai Glenda Jackson fydd yr MP superstar cyn bo hir.\nTybiais taw doethach fyddai ei gynnal ar y clogwyn yn y man lle buoch yn ymgynnull y noson o'r blaen.\n'Taw wir!' meddai Robat John wrthi.


Gall talu am gynhaliaeth i briod neu ei derbyn (periodical allowance yn yr Alban) fod yn anodd i’r naill barti. Mae’n golygu ailfeddwl cyllideb eich cartref wrth i chi ddod i delerau â’ch amgylchiadau newydd. Dysgwch sut gallai newidiadau mewn incwm, perthnasau newydd a digwyddiadau eraill effeithio ar eich taliadau cynhaliaeth.\nNewidiadau i’ch taliadau cynhaliaeth i briod/periodical allowance\nNewidiadau mewn incwm neu gyfoeth\nCyfalafu taliadau cynhaliaeth i gymar/periodical allowance\nOs ydych yn cael anawsterau sylweddol wrth reoli’r arian sydd gennych, neu os yw incwm eich cynbartner (gŵr, gwraig neu bartner sifil) wedi cynyddu’n sylweddol, efallai ei bod yn bosibl cynyddu’r taliadau i chi.\nYn yr un modd, os ydych yn talu i’ch cynbartner a bod eich sefyllfa incwm yn gwaethygu, gallwch ofyn am i lefel y taliadau gael ei ostwng.\nYn y naill sefyllfa a’r llall, mae’n bwysig gweithredu’n gyflym.\nOs na allwch chi a’ch cynbartner gytuno i newid y taliadau a roddir neu a dderbynnir, ystyriwch ddefnyddio cyfryngu. Mae hynny’n golygu bod cyfryngwr hyfforddiedig yn eich helpu i gytuno ar benderfyniad ac mae’n llawer rhatach na mynd i’r llys.\nCofiwch, os ydych chi neu’ch cynbartner yn ceisio newid gorchymyn llys, dim ond y llys all wneud hynny.\nPan ddewch i gytundeb arall, trwy gyfryngu neu ddulliau eraill, mae rhaid i chi ofyn i’r llys ei gymeradwyo. Fel arall, bydd y gorchymyn gwreiddiol yn parhau i redeg a gall arwain at gymhlethdodau mawr am ôl-ddyledion.\nOs na allwch gytuno, efallai mai gwneud cais yn uniongyrchol i’r llys fydd yr unig ddewis. Ond, mae’n ddrud ac nid oes gwarant y byddwch yn cael y canlyniad rydych yn ei ddymuno.\nMae’n bwysig cael cyngor cyfreithiol i weld beth yw eich opsiynau cyn gwneud hyn.\nDarganfyddwch fwy yn ein canllaw Eich dewisiadau o ran cyngor cyfreithiol neu ariannol ar ysgariad neu ddiddymiad\nGallai newid sylweddol i’ch sefyllfa ariannol gynnwys colli eich swydd, cychwyn swydd newydd ar gyflog llawer is, afiechyd neu anabledd.\nGallai hefyd olygu’r gwrthwyneb yn llwyr: dod o hyd i swydd newydd â chyflog llawer uwch neu etifeddu neu ennill swm mawr o arian.\nOs bydd sefyllfa ariannol (incwm neu gyfoeth cyfalaf) y cynbartner sy’n talu yn gwella’n sylweddol, efallai y bydd yn bosibl i ‘gyfalafu’ taliadau cynhaliaeth.\nMae hyn yn golygu y byddai’r person sy’n derbyn arian yn cael cyfandaliad ac y byddai’r taliadau yn dod i ben. Gelwir hyn yn ‘doriad llwyr’.\nBydd llysoedd bob amser am ystyried a yw ‘toriad llwyr’ yn bosibl heb achosi caledi annheg i’r naill berson.\nYng Ngogledd Iwerddon a’r Alban, byddai rhaid i chi a’ch cynbartner gytuno ar gyfalafu taliadau.\nNewidiadau os byddwch yn dechrau perthynas newydd\nBydd y taliadau cynhaliaeth i chi yn dod i ben os byddwch yn ailbriodi neu’n dechrau ar bartneriaeth sifil newydd.\nNid yw byw gyda rhywun arall mewn perthynas, heb briodi na mynd i bartneriaeth sifil, yn golygu y bydd y taliadau gan eich cynbartner yn dod i ben yn awtomatig.\nOnd gall ef neu hi ofyn i chi gytuno i leihau’r swm, neu stopio’r taliadau yn llwyr. Mae hyn ar y sail bod rhywun arall bellach yn cyfrannu at eich costau byw. Gall hyn fod yn gymhleth felly mae’n werth cael cyngor cyfreithiol.\nOs ydych wedi gwahanu â rhiant eich plentyn, byddwch yn gymwys i gael cynhaliaeth plant. Darganfyddwch fwy yn yr adran 'Newidiadau i gynhaliaeth plant' yn ein canllaw Sut mae trefnu cynhaliaeth plant


Tommo – sylwadau’n cynnwys sôn am dreisio – Golwg360\nTommo – sylwadau’n cynnwys sôn am dreisio\nY BBC yn cadarnhau mai Elen Pencwm fydd yn cyflwyno rhaglenni’r prynhawn ar Radio Cymru\nMae golwg360 yn deall mai sylwadau rhywiol sydd y tu cefn i’r gŵyn a arweiniodd at wahardd y cyflwynydd Tommo oddi ar ei raglen ar Radio Cymru.\nMae o leia’ dair ffynhonnell wahanol yn dweud ei fod wedi gwneud sylwadau a oedd yn cynnwys cyfeiriad at dreisio, wrth iddo gyflwyno Gŵyl Nôl a Mla’n yn Llangrannog y penwythnos cyn diwetha’.\nMae BBC Cymru wedi gwrthod cadarnhau natur y gŵyn ond maen nhw wedi cadarnhau mai Elen Pencwm fydd wrth y llyw ar Radio Cymru yn ystod prynhawniau’r wythnos hon.\nMae Tommo – Andrew Thomas o Aberteifi – wedi ei wahardd tra bod ymchwiliad yn cael ei gynnal.\nRoedd y ffynonellau’n cynnwys un darllenydd a gysylltodd gyda golwg360 i sôn am y sylwadau.\nDywedodd llefarydd ar ran BBC Cymru – “Rydym wedi derbyn cŵyn ac yn ymchwilio i’r mater. Tra bo’r ymchwiliad yn parhau, ni fydd Tommo yn darlledu ar BBC Radio Cymru.”\nMae Tommo fel arfer yn cyflwyno ar Radio Cymru rhwng 2 a 5 y prynhawn rhwng dydd Llun a dydd Iau bob wythnos – ond mae amserlen yr wythnos hon wedi’i newid i ddangos mai Elen Pencwm fydd yn cyflwyno’i raglen am y tro.\nYchwanegodd llefarydd ar ran Gŵyl Nôl a Mla’n wrth golwg360 nad ydyn nhw am wneud sylw am y mater.\nAdroddiad: “Methiannau sylweddol” wrth drin cytundebau bwrdd iechyd\nDiffyg “tryloywder” yn ôl yr Archwilydd Cyffredinol


Llyfrgell Owen Phrasebank - radd\nEnillodd Gadair yr Eisteddfod Genedlaethol ddwywaith a dyfarnwyd iddo radd er anrhydedd gan Brifysgol Cymru.\nRoedd Ernie Els a Miguel Angel Jimenez yn gyd-radd ail.\nAc yntau'n ysgolhaig o'r radd flaenaf, yn ieithydd penigamp ac yn arbenigwr ar Gerdd Dafod, ni allai'r Brifwyl wneud hebddo.\nGo brin mai rhyw hiraethu sentimental a barai i rywun holi a yw'r gallu creadigol hwnnw ar gaely dyddiau hyn o dwpeiddio diddiwedd i wneud rhaglenni o'r un radd.\nDylai'r iaith Gymraeg dderbyn statws o'r radd uchaf o fewn un o Bwyllgorau Pwnc y Cynulliad gydag un o Ysgrifenyddion y Cynulliad yn amlwg gyfrifol am yr iaith Gymraeg.\nMaes ei ymchwil am ei radd o MD oedd 'Cancr y Coludd'.\nO'r herwydd dyfarnwyd iddo radd BA (Aegrotat).


Hen Rech Flin: A Oes Angen Galw'r Glas?\nPosted by Unknown at 12/10/2010 02:22:00 am\nmenaiblog 7:30 am\nHmm - dydi Ysgrifennydd Cyffredinol Cymdeithas Pêl Droed Arfordir Gogledd Cymru ddim yn byw ochrau G'narfon felly - neu mi fyddai'n fwy cyfarwydd a chael ei alw'n bethau felly.\nYndi mae o. Waunfawr, a'r sefyllfa oedd yn ol son i blentyn y gwr godi'r neges i fyny ar y ffôn.\nAlwyn ap Huw 4:47 am\n"a'r sefyllfa oedd yn ol son i blentyn y gwr godi'r neges i fyny ar y ffôn."\nA pha gwahaniaeth mae hynny'n gwneud i'r ddadl mae nid achos i'r heddlu oedd y neges ar y ffôn?


Mentrau Iaith yn lansio sianel newydd ar lwyfan AM\nCategori: Addysg, Ar-lein, Hamdden, Iaith, Newyddion\nHeddiw lansiodd Mentrau Iaith Cymru sianel newydd ar lwyfan AM sy’n cynnwys degau o weithgareddau Cymraeg i‘w gwneud gartref.\nMae’r sianel yn cynnwys gweithgareddau i deuluoedd, i blant, i’r ifanc, i’r gymuned a mwy i annog pawb o bob oed ddefnyddio’r Gymraeg mewn ffordd hwyliog tra’n aros yn ddiogel yn ein cartrefi yn ystod cyfnod y clo.\nDywed Bethan Jones, Swyddog Datblygu Cymunedol o Fenter Iaith Sir Caerffili; “Mae wedi bod yn flwyddyn o newid ac addasu i bawb eleni, yn cynnwys i’r Mentrau Iaith. Yn ystod y flwyddyn rydym wedi cynnal gweithgareddau fideo o osod blodau i gemau cyfrifiadurol, a phopeth rhwng y ddau. Mae’n bleser gallu gweld yr holl weithgareddau yma ar gael mewn un lle i bobl o bob oed dros Gymru allu pori trwyddynt a mwynhau o adre.”\nAM yw platfform digidol aml-gyfryngol cyntaf Cymru. Mae’n blatfform i dros 220 o sianelau creadigol sydd yn adlewyrchu ystod o fywyd diwylliannol Cymru. Wedi ei ariannu gan Lywodraeth Cymru mae bellach dros 70,000 o bobl yn defnyddio AM a thros 11,000 wedi lawrlwytho yr ap.\nMae’r sianel Mentrau Iaith yn cael ei lansio fel rhan o fersiwn newydd y wefan a’r ap AM. Fel rhan o’r fersiwn newydd mae’r adnodd yn galluogi categoreiddio cynnwys i adlewyrchu gwahanol elfennau.\nGofod digidol pwrpasol\nEsbonia Alun Llwyd, Prif Weithredwr Pyst, sy’n gyfrifol am y llwyfan; “Mae’n wych medru adlewyrchu rhywfaint o waith anhygoel y Mentrau Iaith ar AM a chynnig gofod digidol pwrpasol a chynulleidfa ehangach i’r gwaith hynny. Rydym yn ddiolchgar am gefnogaeth gyson y Mentrau Iaith ac yn edrych ymlaen at gydweithio yn agosach fyth i’r dyfodol.”\nCyhoeddi ail drefniant o Ysbryd y Nos i ddathlu dydd Mamiaith Ryngwladol\non 15/02/2021 - 05:33 pm\nAp Antur Cyw ar gael yn Llydaweg a Chernyweg\non 17/03/2021 - 12:10 pm\nLansio tair sianel newydd ar y We i bobl yn eu harddegau\non 26/10/2020 - 06:53 pm\nCymru a'r byd yn dathlu Diwrnod #ShwmaeSumae\non 15/10/2021 - 09:45 pm


Prifysgol Aberystwyth “ar fin” penodi Athro i’r Adran Gymraeg – Golwg360\n1 Tachwedd 2019 am 10:32 Diweddarwyd am 16:48\nMae Prifysgol Aberystwyth “ar fin” penodi Athro i’r Adran Gymraeg.\nAeth swydd Athro (professor) yn Adran y Gymraeg heb ei llenwi ers 2008, a bu ofnau bod hynny wedi niweidio gallu’r adran i ddenu myfyrwyr.\nYn ddiweddar roedd y brifysgol yn hysbysebu wyth o swyddi recriwtio a denu myfyrwyr ar gyflogau rhwng £28,000 a £59,000.\nMi wnaeth yr hysbyseb ailgodi’r cwynion am fethiant y Brifysgol i benodi Athro i’r Adran Gymraeg.\nGruffydd Aled Williams oedd Athro ola’r Gymraeg yn Aberystwyth, a hynny rhwng 1995 a 2008, ac mae yn credu ei bod yn “hen bryd” cael un arall.\nPan mae academydd yn cael ei benodi yn Athro mae yn cael Cadair.\n“Does yna’r un Gadair wedi bod yn Adran y Gymraeg, sydd yn ei gwneud hi yn un o’r ychydig prin o adrannau ym Mhrifysgol Aberystwyth sydd heb Gadair o unrhyw fath ynddi hi,” meddai Gruffydd Aled Williams.\n“Ac wrth gwrs, mae hynny yn adlewyrchu yn y pen draw ar y bri mae’r brifysgol yn ei roi ar astudio’r Gymraeg fel disgyblaeth academaidd.\n“Arbennig o anffodus”\n“Lle mae pethau yn arbennig o anffodus,” ychwanega Gruffydd Aled Williams, “ydy bod yna’r un Gadair y Gymraeg yn Aberystwyth, ond mae yna bum Cadair yn yr Adran Gymraeg ym Mangor…\n“Mae o’n cymharu yn arbennig o wael gyda’r ddarpariaeth ym Mangor…\n“Wel, mae hynny yn rhwym o effeithio ar fri a statws yr Adran… yn enwedig pe bae chi yn ddarpar fyfyriwr, ac yn gweld Bangor gyda phump o Athrawon…\n“Mae [diffyg Athro a Chadair yn Adran Gymraeg Aberystwyth] yn tanseilio ymdrechion yr adran i ddenu myfyrwyr.”\nMewn ymateb i bryderon Gruffydd Aled Williams, mae Prifysgol Aberystwyth wedi cadarnhau ei bod yn fwriad i lenwi’r Gadair wag.\nDywedodd llefarydd: “Mae’r Brifysgol yn falch o nodi ei bod nawr ar fin hysbysebu am Gadair i Adran y Gymraeg ac Astudiaethau Celtaidd.\n“Mi fydd y penodiad hwn yn gam pwysig ac yn adeiladu ar fuddsoddiad sylweddol ac arwyddocaol a wneir gan y Brifysgol trwy brosiect Pantycelyn, a’i gwaith yn cynllunio darpariaeth strategol gyda’r Coleg Cymraeg ymysg mentrau eraill.”\nAdran y Gymraeg wedi haneru\nMae nifer y darlithwyr yn Adran y Gymraeg wedi haneru o 12 i 6 yn Aberystwyth ers 2014, wrth i’r brifysgol arbed arian drwy beidio llenwi swyddi darlithwyr fu’n ymddeol, a dewis peidio adnewyddu cytundebau staff dros dro.\nMae cylchgrawn Golwg yn deall mai 15 o fyfyrwyr sydd wedi cychwyn ar gwrs gradd yn y Gymraeg ym Mhrifysgol Aberystwyth eleni – a bod hynny lawr yn arw ar y tua 40 oedd yn astudio’r iaith ddegawd ynghynt.


Apêl am dystion wedi ymosodiad rhywiol ar fenyw – Cymru | Heddlu Trafnidiaeth Prydeinig\nStamp amser presennol: 01/07/22 11:06:14\nApêl am dystion wedi ymosodiad rhywiol ar fenyw – Cymru\nMae ditectifs sy'n ymchwilio i ymosodiad rhywiol ar drên o Gaerdydd i Gasnewydd yn apelio am ragor o wybodaeth.\nTua 6pm ar ddydd Sadwrn 30 Ebrill, byrddiodd menyw drên yng Nghanol Caerdydd. Yna symudodd dyn ar y trên yn nes i sefyll wrth ei hymyl a mynd ati i ymosod arni'n rhywiol.\nMae'r dyn yn cael ei ddisgrifio fel dyn gwyn, tua 50 oed, ac o gorffolaeth ganolig. Roedd ganddo wallt wyneb llwyd byr ac roedd yn gwisgo jîns glas tywyll, crys polo gwyn, siaced las, treinyrs gwyn, cap du, a sbectol.\nAr adeg y digwyddiad, roedd y gwasanaeth yn arbennig o brysur gyda chefnogwyr yn teithio'n ôl o gêm bêl-droed Caerdydd yn erbyn Birmingham a gynhaliwyd yn gynharach ar y diwrnod hwnnw. Mae swyddogion yn awyddus i siarad ag unrhyw un a allai fod wedi bod yn dyst i'r digwyddiad i gynorthwyo eu hymholiadau.\nGall tystion, neu unrhyw un sydd â gwybodaeth gysylltu â BTP drwy decstio 61016 neu ffonio 0800 40 50 40 gan ddyfynnu'r cyfeirnod 584 o 30/04/22.


Cabañuelas, beth ydyn nhw a sut maen nhw'n gweithio, ydyn nhw fel arfer yn iawn? | Meteoroleg Rhwydwaith\nPortillo Almaeneg | | Rhagfynegiadau\nHeddiw, rydyn ni'n mynd i siarad am ddull o ragfynegiad meteorolegol a ddefnyddir yn helaeth mewn ardaloedd gwledig ac mae hynny'n dod yn fwy a mwy perthnasol. Mae'n ymwneud â'r cabañuelas. I bobl sydd wedi tyfu i fyny yn y ddinas, mae'r cysyniad hwn yn fwy anhysbys. Fodd bynnag, i'r rhai sy'n byw neu wedi byw yn y wlad, mae'n air a ddefnyddir yn helaeth ym mis cyntaf y flwyddyn. Ac mae'n ei fod yn set o ddulliau sy'n helpu yn y rhagfynegiad meteorolegol y flwyddyn.\nMae cabañuelas yn parhau i gael eu defnyddio heddiw ac yn dod yn fwy a mwy llwyddiannus. Ydych chi eisiau gwybod sut maen nhw'n cael eu llunio a beth yw'r rhagfynegiad ar gyfer eleni 2018?\n1 Tarddiad y cabañuelas\n2 Nodweddion a modd darogan\n3 Cabañuelas ym mis Awst\n4 Rhagfynegiad Cabañuelas ar gyfer 2018\n5 Ydy'r cabañuelas yn wir?\nTarddiad y cabañuelas\nDefnyddir cabañuelas yn ne Sbaen ac yn America. Daw ei darddiad o Babilon hynafol. Roedd gwareiddiad Mecsico yn mabwysiadu'r wybodaeth hon trwy'r Mayans. Mae'r ddau galendr yn cynnwys 18 mis ac 20 diwrnod. Yn ystod 18 diwrnod cyntaf mis Ionawr, rhagwelir misoedd y flwyddyn a'r ddau ddiwrnod sy'n weddill ar gyfer ffenomenau eraill. Defnyddir y 19eg o Ionawr i ragweld heuldro'r haf a'r 20fed ar gyfer y gaeaf.\nBu'n bosibl gwirio perthynas rhwng y cabañuelas a diwrnod cyntaf mis Awst. O'r dyddiau hyn gallwn wybod y ffenomenau hinsoddol a fydd yn digwydd trwy gydol y flwyddyn. Nid yw'r holl fannau lle cynhelir cabañuelas yn dilyn mis Awst fel enghraifft. Yn Ne America, er enghraifft, maen nhw'n defnyddio mis Ionawr i ragweld y tywydd. Ar y llaw arall, mae Hindwiaid yn defnyddio misoedd canol y gaeaf.\nNodweddion a modd darogan\nGall y dull a ddefnyddir i wneud cyfrifiad mwy neu lai cywir fod yn eithaf cymhleth. Rhaid bod gennych chi ddigon o amynedd a chof da os ydych chi am ei wneud yn gywir.\nDechreuwn trwy egluro cabañuelas ida. Mae'n ymwneud â gwerthuso 12 diwrnod cyntaf y flwyddyn. Maent i fod i nodi'r tywydd y byddwn yn ei gael yn ystod deuddeg mis y flwyddyn. Hynny yw, ni fydd Ionawr 1 yn nodi amser Ionawr, yr ail o Ionawr ym mis Chwefror, ac ati.\nAr y llaw arall, maen nhw y cabañuelas yn ôl. Mae'r rhain yn digwydd o Ionawr 13. Fe'u defnyddir i ragweld tywydd y misoedd mewn trefn ddisgynnol. Hynny yw, Ionawr 13 fyddai'r amser ym mis Rhagfyr, Ionawr 15 ym mis Hydref, ac ati. O'r 25ain i'r 30ain o Ionawr, byddwn yn siarad am yr hyn sy'n cyfateb i dywydd bob dau fis. Hynny yw, mae Ionawr 25 yn cynrychioli misoedd Ionawr a Chwefror, mae'r 26 yn cyfateb i fisoedd Mawrth ac Ebrill, ac ati.\nYna fe'i cymerir ar Ionawr 31 a'i rannu'n gyfnodau dwy awr mewn trefn ddisgynnol. Rhwng 12 a 2 yw mis Rhagfyr, rhwng 2 a 4 mis Tachwedd, ac ati.\nAr ôl i fis Ionawr fynd heibio yn llwyr, cymerir hinsawdd pob un o'r camau a gymerir a gwneir cyfartaledd. Bydd y canlyniad hwn yn nodi tywydd y mis dan sylw yr ydym ei eisiau. Er enghraifft, i ragweld y tywydd ar gyfer mis Chwefror, byddai angen ystyried y tywydd ar Ionawr 2 + y tywydd ar Ionawr 23 + y tywydd ar Ionawr 25 + y tywydd ar Ionawr 31 rhwng 8 a 10 yn y nos .\nCabañuelas ym mis Awst\nI lawer, bydd y dull hwn yn ymddangos yn eithaf cymhleth. Yn ogystal, nid oes ganddo drylwyredd gwyddonol, gan nad oes a wnelo amser Ionawr neu Awst â gweddill y flwyddyn. Rydym yn siarad am draddodiadau poblogaidd a wnaed ers pobl hynafol. Pan nad oedd y meteoroleg yn hysbys neu prin y cafodd ei datblygu ynddo, roedd y cabañuelas yn ddull da o ragweld y tywydd.\nMae'n ddull diddorol i'w wneud ac yna gwirio, trwy gydol y flwyddyn, faint o lwyddiant sydd gennych chi. Mae yna hefyd y cabañuelas ym mis Awst. Mae'r dull yr un peth, ond mae'n cael ei wneud ym mis Awst i ragweld y flwyddyn ganlynol. Maent yn seiliedig ar galendr Zaragoza. Fe'u rhennir yn ddau gyfnod, o Awst 1 i 13 yn y ffenomenau a fydd yn digwydd yn ystod y pythefnos cyntaf rhwng Ionawr a Rhagfyr, ac o Awst 13 i 24, beth fydd yn digwydd yn ail hanner y flwyddyn.\nRhagfynegiad Cabañuelas ar gyfer 2018\nGelwir pobl sy'n ymroddedig i gyfrifo'r tywydd gan ddefnyddio'r dull hwn yn cabañuelista. Ym mis Awst 2017, eglurodd Juan Manuel de los Santos, athro Uwchradd a Chemeg o Valverde del Camino (Huelva), ei ragfynegiad ar gyfer 2018.\nRhagwelodd y cabañuelas flwyddyn o sychder eithafol yn 2018 ac mai prin y byddai unrhyw siawns o law yn ystod dyddiau cyntaf mis Ionawr. Rhybuddiodd mai hon fyddai'r flwyddyn waethaf yn siarad yn feteorolegol. Roedd hi'n flwyddyn sych gyfan. Fodd bynnag, yn ystod misoedd y flwyddyn 2018, mae'r glawiad wedi bod yn doreithiog iawn eleni. Maent wedi cyrraedd cymaint o raddau fel bod Sbaen wedi llwyddo i adfer o 37% o'r cronfeydd dŵr i 72%. Hynny yw, y cyfartaledd ar gyfer cronfeydd Sbaen yw 72%.\nAr y llaw arall, galwodd arbenigwr arall mewn cabañuelas Alfonso Cuenca rhagfynegwyd canlyniadau gwahanol iawn. Iddo ef, roedd 2018 yn mynd i fod yn un o lawiad eithafol. Felly pa un ohonyn nhw sy'n iawn? I ba raddau mae'r cabañuelas yn wir? Rhaid inni gofio eu bod yn hen ddulliau ac nad oes ganddynt gefnogaeth wyddonol. Felly, mae ei gywirdeb yn dibynnu ar lawer o ffactorau.\nYdy'r cabañuelas yn wir?\nYn dibynnu ar y person sy'n perfformio'r dull darogan, bydd un canlyniad neu'r llall yn dod allan. Mae'n wir, os cymerwn ragfynegiad Alfonso, y byddai'n gywir, ond os dewiswn Santos, na.\nY gwir yw bod cabañuelas yn dod yn fwy a mwy perthnasol oherwydd bod systemau tywydd yn fwy rhagweladwy. Mae hyn oherwydd newid yn yr hinsawdd. Mae cynhesu byd-eang yn cynyddu amlder a dwyster sychder, felly nid yw'n anodd rhagweld y bydd blwyddyn yn sych.\nAm y flwyddyn 2016-2017 rhagwelodd ein cabañuelista Alfonso Cuenca hynny ychydig iawn o law fyddai'r glawogydd. Dim ond yn ystod y gwanwyn a thymor y Pasg. Byddai gweddill y flwyddyn yn sych iawn. Yn yr achos hwn, y ddwy flynedd fu'r cynhesaf a'r sychaf ers i'r glawiad gael ei gofnodi.\nYma rydyn ni'n gadael y calendr rhagfynegiad i chi am y ddwy flynedd hyn:\nGobeithio eich bod wedi hoffi'r wybodaeth am y cabañuelas ac yn aros yn tiwnio ar gyfer rhai 2019!\nOs ydych chi eisiau gwybod sut mae meteorolegwyr yn rhagweld y tywydd, cliciwch yma:\nSut mae meteorolegwyr yn gallu rhagweld y tywydd mewn ychydig flynyddoedd?\nLlwybr llawn i'r erthygl: Meteoroleg Rhwydwaith » Meteoroleg Rhwydwaith » Rhagfynegiadau » Y cabañuelas\nAr gyfer pan fydd erthygl o homeopathi?\nYmateb i PacoR\nHaf San Miguel


Ysgolion | Theatr Clwyd\nRydym yn gweithio'n agos iawn gydag ysgolion, colegau a phrifysgolion lleol, gan gyflwyno prosiectau cyffrous ac arloesol i gynorthwyo dysgu.\nMae gennym ni Oriel Addysg barhaol sydd ar gael am ddim i arddangos gwaith myfyrwyr am ddim. Am fwy o wybodaeth cysylltwch â emma.king@theatrclwyd.com\nGallwn gynnig teithiau i fyfyrwyr o amgylch y theatr a threfnu iddynt sgwrsio gydag aelodau o'm staff am eu gwaith.\nMae pob cynhyrchiad yn Theatr Clwyd yn cynnwys sgwrs ar ôl y sioe gyda’r cast a’r cyfarwyddwr, gyda chyfle i fyfyrwyr holi cwestiynau am y sioe mae'nt wedi’i gweld, y pynciau a godwyd ac am weithio yn y theatr.\nYdych chi’n trefnu ymweliad i’r theatr? Angen cefnogaeth ychwanegol? Efallai hoffech chi ehangu profiad eich disgyblion gyda thrafodaeth ar ôl y sioe gyda’r cast, neu gwrdd rhai o dîm Theatr Clwyd? Cysylltwch am ragor o wybodaeth i helpu i wneud eich ymweliad yn un arbennig iawn!\nEmma King | Cydlynydd Ymgysylltu Creadigol


Gyhoeddir canllaw TEC Cymru ar gyfer defnyddio ymgynghoriadau fideo ym maes iechyd meddwl yng nghyfnodolyn BJPsych | Digital Health Wales\nMae gwaith TEC Cymru gyda phartneriaid yn CWTCH Gwent, Bwrdd Iechyd Prifysgol Aneurin Bevan ac Ecosystem Iechyd Digidol Cymru ar gynhyrchu canllaw cam wrth gam ar gyfer defnyddio ymgynghoriadau fideo mewn gwasanaethau iechyd meddwl wedi’i gyhoeddi yng nghyfnodlyn BJPsych diweddaraf.\nMae datblygiad y canllaw newydd sbon hwn yn cynnwys camau ar sut i sefydlu a gweithredu ymgynghoriadau mewn ymarfer amser go-iawn. Disgrifiodd y papur y broses sefydlu o ddwy enghraifft amser real GIG Cymru o wasanaeth ymgynghori fideo newydd, gan gynnwys:\nGwasanaeth lleol ym Mwrdd Iechyd Prifysgol Aneurin Bevan, CWTCH Gwent\nGwasanaeth cenedlaethol ar draws GIG Cymru gyfan, Gwasanaeth Ymgynghori Fideo GIG Cymru\nCyflwynwyd Gwasanaeth Ymgynghori Fideo GIG Cymru fel rhan o'r ymateb i bandemig coronafeirws yng Nghymru.\nMae'r canllaw yn darparu canllaw cam wrth gam gweledol syml ar gyfer defnyddio telepsychiatreg trwy ddefnyddio ymgynghoriadau fideo o bell mewn gwasanaethau iechyd meddwl, ac yn amlinellu'r camau gorfodol i sicrhau defnydd diogel, llwyddiannus a chynaliadwy o ymgynghoriadau fideo yn y GIG trwy sicrhau hynny mae ymgynghoriadau fideo yn ffitio i systemau llif gwaith presennol a newydd y GIG ac yn cadw at ganllawiau cyfreithiol a moesegol.\nHoffem ddiolch i'r unigolion sydd wedi cyfrannu at y papur hwn gan gynnwys cydweithwyr o CWTCH Gwent, Bwrdd Iechyd Prifysgol Aneurin Bevan ac Ecosystem Iechyd Digidol Cymru.\nGallwch ddarllen y canllaw cam wrth gam llawn ar gyfnodolyn BJPsych yma.


Canolfan Newyddion - Seiciatreg amenedigol\nMae academydd y Brifysgol sydd wedi helpu i ddwyn dealltwriaeth yn ei blaen o’r rheswm y gallai mamau newydd ddioddef salwch meddwl wedi’i gydnabod am ei waith.\nRhoddwyd medal fawreddog Cymdeithas Marcé i Dr Ian Jones, Darllenydd Seiciatreg Amenedigol yng Nghanolfan y Cyngor Ymchwil Feddygol dros Geneteg Niwroseiciatreg a Genomeg yng Nghyfarfod Gwyddonol Rhyngwladol y Gymdeithas ym Mhittsburgh, UDA.\nMae gwaith arloesol Dr Jones ar anhwylder deubegynol wedi canolbwyntio ar astudiaethau genetig clinigol a moleciwlaidd ac, ar y cyd â chydweithwyr, mae wedi canfod y gallai ffactorau genetig ddylanwadu ar iechyd meddwl mam yn dilyn genedigaeth baban.\nMae Cymdeithas Marcé yn sefydliad rhyngwladol sy’n ymroddedig i gefnogi a chynnal ymchwil i iechyd meddwl mamau, eu babanod a’u teuluoedd ar adeg genedigaeth eu plant. Caiff y rheiny sy’n derbyn y wobr eu cydnabod am ragoriaeth ryngwladol o ran ymchwil iechyd meddwl amenedigol sy’n cyfrannu at nodau’r Gymdeithas.\nWrth siarad am y wobr, dywedodd Dr Jones: "Rwy’n hynod falch bod gwaith y grŵp anhwylderau tymer ar seicosis ôl-enedigaeth wedi’i gydnabod drwy ennill y Fedal Marcé. Mae seicosis ôl-enedigaeth yn un o’r achosion mwyaf difrifol sy’n bodoli ym maes seiciatreg. Mae’n hollbwysig ein bod yn deall mwy am y cyflwr hwn, fel y gallwn ddatblygu triniaethau gwell a rhoi gobaith i fenywod a’u teuluoedd."\nMae Canolfan y Cyngor Ymchwil Feddygol dros Geneteg Niwroseiciatreg a Genomeg yn dod ag ymchwilwyr blaenllaw rhyngwladol o’r Ysgol Feddygaeth ac ar draws y Brifysgol ynghyd i wneud gwaith ymchwil i ddarganfod a dehongli geneteg a genomeg i ddeall prif achosion salwch meddwl.


Sut mae cysoni iPhone car\n1. cysoni iPhone â iTunes\n1.1 cerddoriaeth cysoni\n1.2 Llun cysoni\n1.3 cysoni fideo\n1.4 ap cysoni\n1.5 cysoni cysylltiadau\n2. cysoni iPhone cyfrifiadur\n2.1 cysoni iPhone â PC\n2.2 cysoni iPhone â Mac\n3. iPhone cysoni cyfrif\n3.1 cysoni iPhone â Google\n3.2 cysoni iPhone â Outlook\n3.3 cysoni iPhone â Facebook\n3.4 cysoni iPhone â Yahoo!\n3.5 cysoni iPhone â iCloud\n3.6 cysoni iPhone â Thunderbird\n4. iPhone cysoni â dyfais\n4.1 cysoni iPhone â Android\n4.2 cysoni iPhone gyda iPad\n4.3 cysoni iPhone â iPod\n5. iPhone cysoni car\nCarPlay afal yn y profiad iPhone gorau sydd ar gael ar geir newydd yn 2014, CarPIay yn ffordd ddoethach a mwy diogel i ddefnyddio eich iPhone yn y car.\nPrif nod yr afal â chreu CarPlay yn llawn yn brofiad iOS integreiddio car. Pam? Gallwch gael mynediad i bopeth wrth eich bodd am eich iPhone wrth yrru. Mae hyn yn cynnwys negeseuon testun, apps, cerddoriaeth, mapiau, a llawer mwy. A Mae'r holl beth yn gweithio gyda ac Apple\nRhan 1. Pa bethau y mae CarPlay yn gwneud i chi\nRhan 2. Pa iPhone modelau cymorth CarPlay\nRhan 3. Sut mae cysoni iPhone car gan ddefnyddio CarPlay\nRhan 4. Y ceir cymorth CarPlay\nCarPaly eich helpu i wneud yr hyn yr ydych eisiau wrth yrru car.\n1. y thema sylfaenol tu ôl i CarPlay yw defnyddio holl swyddogaethau iPhone heb gyffwrdd eich iPhone wrth yrru.\n2. Gallwch wneud galwadau, gael cyfarwyddiadau, a gwrando ar gerddoriaeth a mwy. Bydd CarPlay yn rhoi gyrwyr rhyngwyneb tebyg i iOS gyfarwydd, yn hytrach na gorfodi iddynt ddysgu UI gwahanol bob tro y cânt y tu ôl i'r olwyn car newydd.\n3. nawr gall eich iPhone yrru eich cartref trwy ddefnyddio CarPlay. Ap Apple mapiau yn dod i eich dangosfwrdd eich Ceir cyfarwyddiadau tro gan droi canllaw, monitro amodau traffig ac amser teithio amcangyfrifedig.\n4. CarPlay hefyd gellir diffinio eich cyrchfan gan ddefnyddio cyfeiriad eich e-bost, negeseuon testun a calendr.\nCam 1. Cyswllt eich iPhone â cerbyd fydd mor hawdd â llenwi'r eich cebl USB i mewn yr iPhone ac yn cysylltu y pen arall i porth USB y car.\nCam 2. Pan mae eich car yn canfod bod eich iPhone wedi bod mewn cysylltiad, bydd CarPlay yn agor yn awtomatig.\nCam 3. Yna gallwch ddewis i newid rhwng CarPlay a rhyngwyneb infotainment brodorol eich cerbyd trwy ddewis yr eicon priodol o'r CarPlay ddewislen.\nSut mae hyn yn integreiddio?\nMae cynorthwy-ydd rhithwir Apple yn amlwg o fewn CarPlay. Gallwch weld hyn drwy bwyso'r botwm llais-rheoli y cerbyd. Gallwch ofyn hyn i chwarae cerddoriaeth gan eich hoff artistiaid, agor CarPlay apps, yn gosod galwadau ffôn, anfon a ateb negeseuon ac edrych ar gyfarwyddiadau. Y nod yw lleihau faint o amser y byddwch yn treulio yn edrych ar eich car yn dash arddangos.\nCarPlay yw cefn ar 2014 dewisol car-cerbyd Model o Ferrari, Honda, Hyundai, Mercedes-Benz a Volvo. Wedi automakers ychwanegol yn ymrwymo i gynnig cymorth CarPlay modelau yn y dyfodol, fel BMW, Chevrolet, Ford, Jaguar, KIA, Land Rover, Mitsubishi, Nissan, Opel, PSA Mae gweithfeydd Peugeot Citroen, Subaru, Suzuki a Toyota.\nGall rhai automakers hefyd gynnig ategolion aftermarket i wneud cerbydau CarPlay yn gydnaws. Hyd yma, mae Mercedes-Benz yw'r unig wneuthurwr i ddangos eu bod yn gweithio ar ddod â CarPlay cerbydau hŷn erbyn diwedd y flwyddyn.\nTrosglwyddo Data o iPhone i PC\nGorau iPhone arf trosglwyddo i chi\nCliciwch 1 i newid o iPhone i Android\nCliciwch 1 i drosglwyddo o Android ar gyfer iPhone\nBrig 17 Apps ar iPhone\nCliciwch 1 i BlackBerry copi i iPhone\nCliciwch 1 i drosglwyddo Samsung i iPhone\nCliciwch 1 i iPhone symud i Samsung\nCliciwch 1 i Nokia copi i iPhone\nCanllaw llawn i ddileu'r Everythong ar iPhone\nSut i ddod o hyd i iPhone lleoliad gwneud copi wrth gefn a dileu copïau wrth gefn\n10 uchaf Apps i wneud eich iPhone a mwy diogel\n10 problemau meddalwedd iPhone cyffredin\nIPhone cerddoriaeth problemau ac atebion cyffredin\niPhone Digitizer: wneud eich angen disodli iddo?\nBen 10 dewisiadau amgen i ap TiVo ar gyfer iPad ac iPhone\nLle a sut i werthu hen iPhone ar gyfer gwell pris\n> Adnoddau > iPhone > sut i iPhone cysoni car


step-over trees | BLOG GARDDIO BETHAN GWANAS\nMehefin 26, 2012, 12:58 pm\nFiled under: Heb Gategori | Tagiau: Carol Garddio, Coed camu-drosodd, dwyn ffrwyth, step-over trees, strimar, tensioners\nYn gynta, dyma i chi lun o waelod yr ardd, lle bu’r Jac Codi Baw yn tyllu – edrych yn well yn barod tydi?\nRhyw bythefnos yn ôl oedd hynna a bod yn onest. Erbyn heddiw, a’r holl law, mae’r darn moel wedi llenwi eto. A sylwch bod Del wedi stwffio ei hun i’r llun eto. Mae hi’n rêl pôsar. Ac roedd hyn cyn iddi gael y ‘snip’. Bu’n rhaid iddi wisgo coler am wythnos a doedd hi ddim yn hapus. Dydi hi’m i fod i redeg am bythefnos ar ôl y driniaeth chwaith, ond trwich chi rwystro ci defaid rhag rhedeg! Mae’n trotian hyd yn oed pan fydd hi ar dennyn. Ond dwi’n ei rhwystro rhag neidio dros waliau a ffensus – geith hi aros wythnos arall cyn mentro gneud hynny!\nTa waeth, isio blogio am y diwrnod dreuliodd Carol Garddio yn yr ardd ydw i. Ges i ordars i glirio’r rhan bler, gwyllt yng nghornel ucha, bella’r ardd cyn iddi ddod. A dyma sut oedd o: Tipyn o waith clirio. Ac am y tro cynta ers oesoedd, mi dynnais i’r strimar allan o’r sied. Do’n i’m wedi ei ddefnyddio ers wyth mlynedd o leia (ges i chwip o beiriant torri gwair yn lle) ac ro’n i wedi anghofio sut i’w gychwyn o, heb sôn am ba danwydd i’w roi ynddo fo. Mi rois i’r petrol fydda i’n ei roi yn y peiriant mawr yn y twll pwrpasol a cheisio pwyso botymau a thynnu’r peth ’na ac ati – ond doedd dim byd yn digwydd. Felly es i a fo at fois clyfar y lle peiriannau garddio yn y Bala. Chwerthin wnaethon nhw a deud fy mod i’n lwcus nad oedd o wedi tanio, neu mi fyswn i wedi ei chwalu. Cymysgedd o betrol ac olew sydd i fod ynddo fo, debyg iawn. Dyyyh. Ac efo’r tanwydd iawn, mae’n gweithio’n champion. Wel, o feddwl bod y gwair hir, hir yn wlyb domen pan fues i’n strimio.\nGwaith torri rhych a phalu wedyn: nes roedd fy nghefn i’n sgrechian! A dyma sut oedd o’n edrych pan gyrhaeddodd y criw:\nCoblyn o bridd da, gyda llaw. Mae’n rhaid bod y gornel yna wedi cael ei thrin yn dda flynyddoedd yn ôl.\nIawn, ‘step-over trees’ neu goed camu drosodd ydi coed afalau ( neu unrhyw ffrwyth tebyg am wn i) sy’n tyfu ar draws yn hytrach nac am i fyny. Dyna pam eich bod chi’n gallu camu drostyn nhw … Jest y peth os ydach chi’n brin o le. Ond mae angen gosod pyst bychain i ddal y canghennau yn gynta:\nWedyn, gosod weiran yn dynn efo’r teclynnau bach gwyrdd yma:\n‘Tensioners’ – pethau bach clyfar iawn, ond mae set fel yna dros £20, felly nid yn rhad. Ac wedyn, plannu’r ddwy goeden a chlymu’r canghennau yn OFALUS i’r weiran. Mewn pythefnos, mi fedrai dynhau mwy arnyn nhw – ac eto wedyn mewn pythefnos arall – fel mae rhywun yn dysgu gneud y sblits, ara bach a bob yn dipyn.\nMi wnes i fwynhau’r broses yn arw, rhaid i mi ddeud. Mi fydd raid aros cryn dipyn i weld os fydd yr holl waith yn dwyn ffrwyth ( ha – welsoch chi be wnes i fan’na rwan?) – dwi’m yn mynd i weld afalau am flwyddyn o leia, ond mae’r pethau gorau yn werth aros amdanyn nhw tydyn? A dwi’n gwybod sut i drin y strimar rwan – dim esgus dros adael i fan’na fynd yn wyllt eto!\nGyda llaw, ro’n i wedi dotio at hwn gan Carol. Os dach chi awydd prynu anrheg i mi ryw dro – mi fysa hwn yn plesio! Gewch chi hanes gwenyn gwyllt Commins Coch wsnos nesa!


Cyfoeth Naturiol Cymru / Gwarchodfa Natur Genedlaethol Morfa Harlech, wrth ymyl Harlech\nTirwedd arfordirol gyda system enfawr o dwyni tywod o bwysigrwydd rhyngwladol\nMae Gwarchodfa Natur Genedlaethol Morfa Harlech yn dirwedd arfordirol o harddwch ac amrywiaeth digymar.\nGellir darllen yr ardal gyfan fel llyfr byw ar sut y datblygodd ein harfordir dros y canrifoedd ac i'n hatgoffa o ba mor werthfawr a bregus yw tirweddau fel hyn.\nY twyni tywod ym Morfa Harlech\nMae’r system enfawr o dwyni tywod o bwysigrwydd rhyngwladol.\nDyma'r unig system yng Nghymru sy’n dal i dyfu, a lle gwelir pob amrywiad ar gynefin twyni tywod, ynghyd â’r holl wahanol fathau o fywyd gwyllt sy’n ymgartrefu yno.\nMae’n amgylchedd sy’n gyson newid ac ni chwaraeodd ddyn ran fach o gwbl yn ei hanes.\nYn yr Oesoedd Canol, gallai llongau hwylio i fyny at droed Castell Harlech a, hyd yn oed tan y 19eg ganrif, roedd llawer o’r Morfa’n gors lanw.\nMae adeiladu morglawdd wedi helpu i greu’r borfa fras sydd yma heddiw.\nBywyd gwyllt ym Morfa Harlech\nY gwanwyn a’r haf yw’r adegau gorau i weld llawer o’r planhigion blodeuog sy’n ymgartrefu yng nglaswelltir a llaciau’r twyni.\nMae’r cynefin twyni tywod yn cynnal nifer o rywogaethau. Mae'r rhain yn cynnwys gwenynen durio brin ac ymlusgiaid fel y genau-goeg cyffredin a genau-goeg y tywod, sy’n llawer prinnach ac a ail-gyflwynwyd i’r ardal yn ddiweddar.\nMae’r llaciau tywod a’r gors heli yn yr aber yn diroedd bwydo pwysig i adar gwyllt y gaeaf ac mae dyfrgwn a llygod y dŵr yn defnyddio dyfrffyrdd yr aber.\nYmweld â Morfa Harlech\nMae llwybrau cyhoeddus o faes parcio Min y Don at y traeth.\nMae toiledau cyhoeddus ym maes parcio Min y Don, wedi eu rhedeg gan Gyngor Gwynedd.\nMae rhannau o’r warchodfa wedi’u ffensio i ganiatáu pori dan reolaeth ac i warchod llystyfiant arbenigol y twyni tywod. Lawrlwythwch ragor o wybodaeth am y llwybrau.\nMae Morfa Harlech yn Warchodfa Natur Genedlaethol.\nYn ystod y flwyddyn, mae'r dirwedd yn newid yng Ngwarchodfa Natur Genedlaethol Morfa Harlech.\nMae'r gwanwyn yn gyfle i weld rhydyddion, gan gynnwys y cornicyll a phibyddion croesgoch, yn dangos eu hunain.\nMae hefyd yn adeg dda i weld llawer o'r planhigion sydd i'w cael yn nhwyni'r glaswelltir a'r llaciau yn blodeuo.\nYn ystod y tymhorau cynhesaf, gellir gweld amrywiaeth eang o blanhigion yn blodeuo, megis:\nfioled y twyni\npenigan y forwyn\ncrafanc yr arth\nMae'r haf yn adeg brysur i nifer o anifeiliaid di-asgwrn-cefn gan gynnwys gwenyn sy'n turio a chwilod, ac efallai y gwelwch fadfall y tywod hefyd.\nMae Morfa Harlech yn gartref i nifer o boblogaethau gwahanol o loÿnnod byw - chwiliwch am y bridiau glas cyffredin a brith y gors ar yr adeg hon o'r flwyddyn.\nYn ystod yr hydref, mae adar mudol yn teithio drwy Forfa Harlech, ac yn y twyni, gellir gweld planhigion sy'n blodeuo'n hwyr, megis crwynllys yr hydref a phlanhigion troellig yr hydref, a ffwng unigryw yn y twyni.\nMae Morfa Harlech yn safle bwydo pwysig ar gyfer rhydyddion sy'n gaeafu, megis y gylfinir a'r gïach, ac adar hirgoes, gan gynnwys y gynffonfain, corhwyaid a chwiwellau.\nGellir gweld hwyaid y môr oddi ar yr arfordir, a rhydyddion ar hyd y draethlin.\nMae’n bosibl y bydd toiledau’r traeth dan glo dros fisoedd y gaeaf. Os felly, mae toiledau gyferbyn â’r troad oddi ar y ffordd fawr i’r ffordd at y traeth.\nMae Gwarchodfa Natur Genedlaethol Morfa Harlech yn llai na milltir i’r gorllewin o Harlech, oddi ar yr A496.\nY cyfeirnod grid OS yw SH 574 316.\nMae ffordd gul, Ffordd Glan Môr, yn arwain o’r A496 i faes parcio Min y Don, a dyma’r prif fynediad i’r warchodfa.\nCyngor Gwynedd sy’n rhedeg maes parcio Min y Don a rhaid talu am barcio.\nMae’r orsaf drên agosaf yn Harlech.\nMae bysiau rheolaidd o’r de (Y Bermo a Dolgellau) ac o’r gogledd (Maentwrog) ar hyd yr A496.\nYn yr haf mae bws gwennol yn rhedeg o faes parcio Min y Don i Gastell Harlech.\nGwarchodfa Natur Genedlaethol Morfa Harlech Map lleoliad PDF [647.3 KB]\nCopaon gwych a llynnoedd rhewlifol ysblennydd...\nCoetir brodorol a rhaeadr ddramatig\nApiau Gaeaf yn y twyni tywod


Sut i wneud biodisel. Ein biodanwydd cartref ein hunain | Ynni Adnewyddadwy Gwyrdd\nSut i wneud biodisel cartref\nDaniel Palomino | | biodiesel, cyffredinol\nGwnewch ein biodisel ein hunain gydag olew newydd neu olew wedi'i ddefnyddio mae'n bosibl er bod ganddo broblemau penodol.\nYn yr erthygl hon, dywedaf wrthych sut i greu biodisel yn ychwanegol at y problemau hynny a grybwyllir ond yn gyntaf oll yw gwybod beth yr ydym yn mynd i'w wneud.\nBiodiesel yn a Biodanwydd hylif a geir o olewau llysiau Ar hyn o bryd, had rêp, blodyn yr haul a ffa soia yw'r deunyddiau crai a ddefnyddir fwyaf, er bod eu cael gyda chnydau algâu hefyd yn cael ei astudio.\nMae priodweddau biodisel yn debyg iawn i briodweddau disel modurol o ran dwysedd a rhif cetane, er bod ganddo bwynt fflach uwch na disel, nodwedd sy'n ei gwneud hi'n bosibl ei gymysgu â'r olaf ar gyfer tanwydd i'w ddefnyddio mewn peiriannau.\nCymdeithas America ar gyfer Profi a Safon Deunydd (ASTM, cymdeithas ryngwladol ar gyfer safonau ansawdd) yn diffinio biodisel fel:\n"Esterau monoalkyl o asidau brasterog cadwyn hir sy'n deillio o lipidau adnewyddadwy fel olewau llysiau neu frasterau anifeiliaid, ac a ddefnyddir mewn peiriannau tanio cywasgu"\nFodd bynnag, yr esterau a ddefnyddir amlaf yw methanol ac ethanol (a geir o drawsblannu unrhyw fath o olewau llysiau neu frasterau anifeiliaid neu o esteriad asidau brasterog) oherwydd ei gost isel a'i fanteision cemegol a chorfforol.\nY gwahaniaeth o danwydd eraill yw bod biodanwydd neu fiodanwydd yn cyflwyno penodoldeb defnyddio cynhyrchion llysiau fel deunydd crai, ac o ganlyniad mae'n hanfodol bwysig ystyried nodweddion y marchnadoedd amaethyddol.\nAc felly, dylid nodi bod y datblygiad y diwydiant biodanwydd Nid yw'n dibynnu'n bennaf ar argaeledd deunydd crai yn lleol, ond ar fodolaeth galw digonol.\nTrwy sicrhau bod galw am fiodanwydd, gellir defnyddio datblygiad eich marchnad hyrwyddo polisïau eraill megis amaethyddiaeth, ffafrio creu swyddi yn y sector cynradd, gosod poblogaeth mewn ardaloedd gwledig, datblygu diwydiannol a gweithgareddau amaethyddol, ac ar yr un pryd leihau effeithiau anialwch diolch i blannu cnydau ynni.\nCnydau egni bras\nMae ASTM hefyd yn nodi amryw brofion y mae'n rhaid eu cynnal ar danwydd i sicrhau eu bod yn gweithredu'n gywir oherwydd ar gyfer defnyddio biodisel fel tanwydd modurol, rhaid ystyried nodweddion esterau sy'n debycach i nodweddion disel olew olew heb ei addasu .\n1 Manteision ac anfanteision biodisel\n2 Sut allwn ni wneud ein biodisel ein hunain\n2.1 Mae'r broses\n2.2 Cynhyrchion angenrheidiol\n2.3 Deunyddiau ac offer (rhaid i bopeth fod yn lân ac yn sych)\n3 Diogelwch, yn bwysig iawn\n4 Allwch chi greu biodisel mewn unrhyw gartref?\n5 Biodiesel cartref yn Sbaen\nManteision ac anfanteision biodisel\nUn o'r prif fanteision y gallwn eu darganfod o ddefnyddio'r biodanwydd hwn yn lle disel yw'r Cadwraeth adnoddau naturiol o'r Ddaear oherwydd ei bod yn ffynhonnell ynni adnewyddadwy.\nMantais arall yw'r allforio biodanwyddOs digwyddant yn Sbaen, fel hyn mae ein dibyniaeth ar ynni ar danwydd ffosil, sef 80%, hefyd yn cael ei leihau.\nYn yr un modd, mae'n ffafrio datblygu a gosod poblogaethau gwledig sy'n ymroddedig i gynhyrchu'r biodanwydd hwn.\nAr y llaw arall, mae'n helpu'r gostyngiad mewn allyriadau CO2 i'r atmosffer, gan gael gwared ar broblem glaw asid hefyd gan nad ydyn nhw'n cynnwys sylffwr.\nGan ei fod yn gynnyrch bioddiraddadwy a diwenwyn, mae'n yn lleihau halogiad pridd a risgiau gwenwyndra ym mhob arllwysiad damweiniol.\nYn cyfrannu mwy o ddiogelwch gan fod ganddo iraid rhagorol a phwynt fflach uwch.\nO ran yr anghyfleustra, gallwn ddyfynnu sawl un fel cost. Ar hyn o bryd, nid yw'n gystadleuol â disel confensiynol.\nO ran yr eiddo technegol, mae ganddo werth calorig is, er nad yw'n golygu colli pŵer na chynnydd sylweddol yn y defnydd.\nAr y llaw arall, mae wedi sefydlogrwydd ocsideiddio is, mae hyn yn bwysig o ran storio, ac mae ganddo briodweddau oer gwaeth, sy'n ei gwneud yn anghydnaws ar dymheredd isel iawn. Fodd bynnag, gellir cywiro'r ddau eiddo olaf hyn trwy ychwanegu ychwanegyn.\nSut allwn ni wneud ein biodisel ein hunain\nCael ein biodisel mae'n beryglus iawn ar gyfer y cemegau y mae'n rhaid i ni eu defnyddio ac am y rheswm hwn, ni fyddaf ond yn dweud y camau uchod fel na fyddwch yn meddwl ei wneud gartref oni bai eich bod yn cydymffurfio â'r holl fesurau diogelwch yn ogystal â bod cyfreithloni yn Sbaen, gan ei bod yn anghyfreithlon cynhyrchu'r biodanwydd hwn.\nY cyntaf oll yw dechrau profi gyda litr o olew newydd gan fod hyn yn llawer haws nag olew wedi'i ddefnyddio, er ein bod yn bwriadu rhoi ail ddefnydd i'r olew olaf hwn. Pan fydd gennych reolaeth dros yr olew newydd gallwch symud ymlaen i'r olew ail-law a'r hyn y byddai ei angen arnoch ar hyn o bryd yw cymysgydd, cofiwch na allwch ei ddefnyddio ar gyfer unrhyw beth arall felly mae'n rhaid i'r cymysgydd fod yn un o'r hen rai neu un rhad.\nFel yr ydym wedi crybwyll o'r blaen, ceir biodisel o frasterau sy'n tarddu o lysiau a elwir o safbwynt cemegol triglyseridau\nMae pob un o'r moleciwlau triglyserid yn cynnwys 3 moleciwl asid brasterog sy'n gysylltiedig ag un moleciwl glyserin.\nYr adwaith a fwriadwyd (a elwir trawsblannu) ar gyfer ffurfio ein biodanwydd yw gwahanu'r asidau brasterog hyn oddi wrth glyserin gan ein helpu gyda chatalydd, gall fod yn NaOH neu KOH, a thrwy hynny allu uno a rhwymo pob un ohonynt â moleciwl o fethanol neu ethanol.\nUn o'r cynhyrchion rydyn ni'n mynd i'w defnyddio yw alcohol. Gall hyn fod methanol (sy'n ffurfio esterau methyl) neu ethanol (sy'n ffurfio esterau ethyl).\nYma mae'r broblem gyntaf yn codi oherwydd os byddwch chi'n dewis gwneud biodisel fel methanol, dywedaf wrthych na allwch wneud y cartref hwn gan fod yr hyn sydd ar gael yn dod o nwy naturiol.\nFodd bynnag, gellir cynhyrchu ethanol gartref ac mae'r hyn sydd ar gael yn dod o blanhigion (y gweddill o olew).\nYr anfantais yw hynny mae gwneud biodisel ag ethanol yn llawer mwy cymhleth na gyda methanolyn sicr nid yw ar gyfer dechreuwyr.\nMethanol ac ethanol maent yn wenwynig y mae'n rhaid i chi gadw diogelwch mewn cof ar ei gyfer bob amser.\nMaent yn gemegau gwenwynig a all eich dallu neu eich lladd, ac yn union fel ei yfed, mae hefyd yn niweidiol trwy ei amsugno trwy'ch croen ac anadlu yn ei anwedd.\nAr gyfer profion cartref gallwch ddefnyddio tanwydd barbeciw sy'n cynnwys methanol er bod yn rhaid i chi gofio bod y rhaid i radd purdeb fod o leiaf 99% ac os yw'n cynnwys sylwedd arall ni fydd yn gwneud unrhyw ddaioni fel ethanol annaturiol.\nY catalyddFel y dywedasom, gallant fod yn KOH neu NaOH, potasiwm hydrocsid a soda costig yn y drefn honno, un yn haws dod o hyd iddo na'r llall.\nFel methanol ac ethanol, gellir prynu soda yn hawdd ond mae'n anoddach ei drin na photasiwm hydrocsid, a argymhellir yn gryf ar gyfer dechreuwyr.\nMae'r ddau yn hygrosgopig, sy'n golygu eu bod yn amsugno lleithder o'r awyr yn hawdd, gan leihau eu gallu i gataleiddio'r adwaith. Dylid eu cadw bob amser mewn cynwysyddion wedi'u selio'n hermetig.\nMae'r broses yr un peth â KOH â NaOH, ond mae'n rhaid i'r swm fod 1,4 gwaith yn uwch (1,4025).\nMae cymysgu methanol â photasiwm hydrocsid yn ffurfio'r sodiwm methocsid sy'n gyrydol iawn ac yn angenrheidiol ar gyfer cynhyrchu biodisel.\nAr gyfer methocsid, defnyddiwch gynwysyddion wedi'u gwneud o HDPE (polyethylen dwysedd uchel), gwydr, dur gwrthstaen, neu enameled.\nDeunyddiau ac offer (rhaid i bopeth fod yn lân ac yn sych)\nUn litr o olew llysiau ffres, heb ei goginio.\n200 ml o 99% methanol pur\nCatalydd, a all fod yn potasiwm hydrocsid (KOH) neu sodiwm hydrocsid (NaOH).\nCydbwysedd â datrysiad 0,1 gr (hyd yn oed yn well gyda datrysiad 0,01 gr)\nMesur sbectol ar gyfer methanol ac olew.\nCynhwysydd hanner litr HDPE gwyn a thryloyw a chap sgriw.\nDwy sianel sy'n ffitio i geg y cynhwysydd HDPE, un ar gyfer y methanol ac un ar gyfer y catalydd.\nPotel blastig PET dwy litr (potel ddŵr neu soda arferol) ar gyfer gwaddodi.\nDwy botel blastig PET dwy litr i'w golchi.\nDiogelwch, yn bwysig iawn\nAr gyfer hyn mae'n rhaid i ni ystyried sawl mesur diogelwch yn ogystal â deunyddiau amddiffynnol fel:\nMenig sy'n gallu gwrthsefyll y cynhyrchion rydyn ni'n mynd i'w trin, rhaid i'r rhain fod yn hir fel eu bod nhw'n gorchuddio'r llewys ac felly mae'r breichiau wedi'u diogelu'n llawn.\nFfedog a sbectol amddiffynnol i orchuddio'r corff cyfan.\nSicrhewch fod gennych ddŵr rhedeg gerllaw bob amser wrth drin y cynhyrchion hyn.\nRhaid i'r gweithle gael ei awyru'n dda iawn.\nPeidiwch ag anadlu nwyon. Ar gyfer hyn mae yna fasgiau arbennig.\nNi all fod unrhyw bobl y tu allan i'r broses, plant nac anifeiliaid anwes gerllaw.\nAllwch chi greu biodisel mewn unrhyw gartref?\nMae ychwanegu ychydig o jôc at gymaint o ddifrifoldeb yn y gyfres "La que se avecina" yn paentio'n hawdd iawn gyda'r ymadrodd "chwifio sy'n gerund" ond mewn gwirionedd nid yw o gwbl, ar wahân i fod yn hynod beryglus, a bod gennych chi ddim ond gweld sylfaenol, y deunyddiau.\nHeb roi llawer o gyfarwyddiadau manylach, gallaf eich sicrhau bod cryn dipyn i'w wneud eto i wneud biodisel ers yn gyntaf oll a hidlo olew wedi'i ddefnyddio (sef yr un sydd o ddiddordeb i ni), yna bydd yn rhaid i ni ffurfio'r sodiwm methocsid, cyflawni'r adwaith angenrheidiol, trosglwyddo a gwahanu.\nRhaid i ni hefyd wirio ansawdd y cynnyrch a wneir gyda'r prawf golchi ac sychu o'r diwedd.\nBiodiesel cartref yn Sbaen\nEr gwaethaf y manteision y gall biodisel eu cyflwyno, yn Ar hyn o bryd mae Sbaen yn anghyfreithlon i'w wneud gartref.\nMae rhai gwledydd yn caniatáu cynhyrchu'r biodanwydd hwn a hyd yn oed yn gwerthu citiau gweithgynhyrchu fel y gall unrhyw un sydd â'r mesurau diogelwch priodol ei gynhyrchu.\nYn bersonol, dyma 2 ffactor ar gyfer anghyfreithlondeb biodisel cartref.\nY cyntaf yw bod Sbaen yn poeni amdanom ni a Maent wedi gwahardd ei weithgynhyrchu oherwydd y perygl bod hyn yn golygu wrth drin cemegolion peryglus.\nYr ail yw nad oes gan Sbaen ddiddordeb yn y ffaith y gall unrhyw ddinesydd gynhyrchu biodanwydd ar ei gyfer Buddiannau economaidd.\nBeth bynnag, heb os, mae'n cynrychioli brêc tuag at newid ynni posib.\nLlwybr llawn i'r erthygl: Ynni Adnewyddadwy Gwyrdd » Biodanwydd » biodiesel » Sut i wneud biodisel cartref\nPopeth y mae angen i chi ei wybod am dyrbinau gwynt\nPopeth y mae angen i chi ei wybod am reiddiaduron gwres glas


Stori annibyniaeth Croatia'r 90au a'r cymariaethau â Chymru gyfoes yn ysbrydoli nofel | Y Lolfa\nÂ Chymru’n profi twf mewn cefnogaeth i annibyniaeth, dyma nofel sydd â rhyfel a gwarchae ar Dubrovnik yn gefnlen iddi. Mae Perl gan Bet Jones yn stori serch wedi’i osod yn ôl yn haf 1990, yr haf pan roedd cymylau bygythiol yn dechrau crynhoi ar y gorwel fyddai’n arwain at ryfel annibyniaeth yng Nghroatia ac yna Croatia annibynnol.\nYn ystod cyfnod Y Clo Mawr, gwelwyd cynnydd yng nghefnogaeth i Gymru annibynnol – byddai 32% o’r boblogaeth yn pleidleisio dros annibyniaeth ym mis Mehefin – 5% yn uwch nag oedd y ffigwr ym mis Ionawr (ffigyrau ddim yn cyfri y sawl sydd ddim yn gwybod neu fyddai ddim yn pleidleisio). Mae’n amserol felly bod Perl yn dilyn taith gwlad arall i gyrraedd yr un nod. Bydd canran o arian gwerthiant y nofel yn mynd i ymgyrch Yes Cymru.\nMeddai Bet Jones:\n“Wrth fynd ati i ysgrifennu’r nofel, roeddwn yn ymwybodol fod y diddordeb mewn annibyniaeth i Gymru yn cynyddu gydag ymgyrchoedd fel Cofiwch Dryweryn a Yes Cymru ac roeddwn yn awyddus i ddod â pheth o hynny i mewn i’r stori yn ogystal â bygythiad Brexit i’n perthynas â gwledydd Ewrop i’r dyfodol.”\nYn ôl yn haf 1990, ychydig feddyliodd Nia, un o brif gymeriadau’r nofel, y byddai ei phenderfyniad i fynd ar ei gwyliau i Iwgoslafia yn cael effaith bellgyrhaeddol ar weddill ei bywyd hi a’i theulu. Yng nghanol y berw, daw un cyfarfyddiad â goblygiadau aruthrol i deuluoedd o Groatia i Gymru. Yn gefnlen i’r stori bersonol, mae hanes sut y gwaethygodd pethau rhwng y Serbiaid a’r Croatiaid yn ystod y cyfnod hwnnw a sut y datblygodd y sefyllfa yn rhyfel erchyll.\nMae gan Bet Jones ddiddordeb ysol yn hanes Croatia ac mae wedi ymweld â’r wlad sawl gwaith dros y blynyddoedd diwethaf. Yn ogystal mae wedi darllen sawl llyfr am hanes Rhyfel y Balcans a chwymp Iwgoslafia. Ond cyfaddefa Bet nad oes dim fodd bynnag yn paratoi rhywun at “y golygfeydd trawiadol o sgerbydau hen westai oedd wedi eu gadael i ddirywio ar hyd yr arfordir o amgylch Dubrovnik ers cyfnod y rhyfel.”\nManyla ar yr ysbrydoliaeth tu ôl i’r nofel: “Pan ddaeth cyfle i fynd i fyny i’r amgueddfa sy’n cofnodi hanes gwarchae Dubrovnik sydd wedi ei leoli yn yr union adeilad uwchben y ddinas, lle bu’r llond llaw o warchodwyr yn gwrthsefyll yr ymosodiadau, fe gynyddodd fy niddordeb. Er i mi gael yr hanes yn fras gan ambell i dywysydd, doeddwn i ddim yn teimlo y gallwn dramwyo drwy holi pobl leol am eu hatgofion a’u profiadau o’r rhyfel. Yna, yn ystod un ymweliad â phentref bychan Čilipi roeddwn wrthi’n darllen plac yn yr eglwys oedd yn adrodd hanes ymosodiad lluoedd Serbia a Montenegro ar y lle, pan ddaeth gwraig leol ganol oed ataf a gofyn a fuaswn yn hoffi clywed mwy o’r hanes. Awr yn ddiweddarach, gadewais yr eglwys a fy mhen yn llawn o’i disgrifiadau o’i phrofiadau dirdynnol a gwyddwn fod yn rhaid i mi geisio ail adrodd ei hanes. Dim ond gobeithio nad wyf wedi gwneud cam â hi!”


Cyfrol am rai o fawrion llenyddol Cymru | Y Lolfa\nCasgliad o ysgrifau sy’n bwrw golwg ar bum canrif o gyfraniad i ddiwylliant Cymru gan rai o enwogion yr hen Sir Ddinbych sydd yn y llyfr. Ond er mai Sir Ddinbych oedd cynefin daearyddol y gwŷr llên a drafodir yn y gyfrol hon, roedd eu cynefin syniadol yn eang iawn ac o bwys mawr i Gymru gyfan. Daethant dan ddylanwad meddylwyr o’r Eidal, yr Almaen, y Swistir, Ffrainc, Lloegr ac America.\nMeddai Gwynn Matthews, awdur y gyfrol:\n“Mae dwy wedd i’r casgliad hwn o ysgrifau. Gellid eu hystyried ar rai o wŷr llên yr hen Sir Ddinbych a’u cyfraniad i hanes lleol, neu gellid eu hystyried fel ysgrifau ar hanes syniadau a’u cyfraniad i hanes deallusol Cymru.”\n“Ni ddylid eu hystyried fel beirniadaeth lenyddol, ac nid ysgrifau yn ystyr lenyddol fanwl y term ‘ysgrif’ ydynt chwaith. Wrth ddethol pa ddarlithoedd i’w cynnwys, ceisiais sicrhau cynrychiolaeth o bob canrif o’r unfed ganrif ar bymtheg hyd at yr ugeinfed. Mae yma ddeunydd o ddiddordeb i bobl drwy Gymru gyfan.”


Cyngor Sir Ddinbych - Agenda for Pwyllgor Trwyddedu on Dydd Mercher, 10 Mehefin 2015, 9.30 am\nPwyllgor Trwyddedu - Dydd Mercher, 10 Mehefin 2015 9.30 am\nPecyn adroddiadau'r agenda PDF 840 KB\nY Cynghorydd Win Mullen-James\nY Cynghorydd Win Mullen James\nPENDERFYNWYD y dylid penodi'r Cynghorydd Cefyn Williams fel Cadeirydd y Pwyllgor Trwyddedu am y flwyddyn nesaf.\nGofynnwyd am enwebiadau ar gyfer swydd Cadeirydd y Pwyllgor Trwyddedu ar gyfer 2015/16. Cynigiodd y Cynghorydd Hugh Irving y dylid penodi'r Cynghorydd Cefyn Williams yn Gadeirydd, ac eiliwyd hynny gan y Cynghorydd Peter Owen. Cynigiodd y Cynghorydd Joan Butterfield y dylid penodi’r Cynghorydd Barry Mellor yn Gadeirydd ac eiliwyd hynny gan y Cynghorydd Pete Prendergast. Yn dilyn pleidlais gudd –\nPENDERFYNWYD y dylid penodi'r Cynghorydd Cefyn Williams yn Gadeirydd y Pwyllgor Trwyddedu am y flwyddyn nesaf.\nPENDERFYNWYD y dylid penodi'r Cynghorydd Barry Mellor fel Is-Gadeirydd y Pwyllgor Trwyddedu am y flwyddyn nesaf.\nGofynnodd y Cadeirydd am enwebiadau ar gyfer swydd Is-Gadeirydd y Pwyllgor Trwyddedu ar gyfer 2015/16. Cynigiodd Joan Butterfield y dylid penodi’r Cynghorydd Barry Mellor yn Is-Gadeirydd ac eiliwyd hynny gan y Cynghorydd Pete Prendergast. Wedi hynny –\nPENDERFYNWYD y dylid penodi'r Cynghorydd Barry Mellor yn Is-Gadeirydd y Pwyllgor Trwyddedu am y flwyddyn nesaf.\nNi chafodd unrhyw gysylltiad personol na chysylltiad sy'n rhagfarnu ei ddatgan.\nCOFNODION Y CYFARFOD DIWETHAF PDF 142 KB\nDerbyn cofnodion y Pwyllgor Trwyddedu a gynhaliwyd ar 4 Mawrth 2015 (copi ynghlwm).\nPENDERFYNWYD y dylid derbyn a chadarnhau cofnodion y cyfarfod a gynhaliwyd ar 4 Mawrth 2015 fel cofnod cywir.\nCyflwynwyd cofnodion cyfarfod y Pwyllgor Trwyddedu a gynhaliwyd ar 4 Mawrth 2015.\nPENDERFYNWYD derbyn a chadarnhau cofnodion y cyfarfod a gynhaliwyd ar 4 Mawrth 2015 fel cofnod cywir.\nADRODDIAD DIWEDDARU YNGLŶN Â CHOD GWISG GYRWYR CERBYDAU HACNI A CHERBYDAU HURIO PREIFAT PDF 80 KB\nYstyried adroddiad gan y Pennaeth Cynllunio a Gwarchod y Cyhoedd (copi ynghlwm) yn cyflwyno sylwadau i'r Aelodau a gafwyd yn dilyn eu penderfyniad mewn cyfarfod blaenorol mewn perthynas â gwisgo siorts.\nPENDERFYNWYD gofyn i swyddogion ddiwygio Cod Gwisg Cerbydau Hacni a Cherbydau Hurio Preifat er mwyn caniatáu siorts wedi'u teilwra hyd at y pen-glin, ond bod yn fwy cyfarwyddol, h.y. dim siorts denim na siorts chwaraeon.\nCyflwynodd y Rheolwr Gwarchod y Cyhoedd (IM) adroddiad gan y Pennaeth Cynllunio a Gwarchod y Cyhoedd (a ddosbarthwyd eisoes) a oedd yn cyflwyno i Aelodau sylwadau a dderbyniwyd yn dilyn eu penderfyniad i wahardd gyrwyr trwyddedig rhag gwisgo siorts fel rhan o’r Cod Gwisg a gymeradwywyd ar gyfer gyrwyr yng nghyfarfod diwethaf y Pwyllgor.\nBu gan y cyfryngau gryn ddiddordeb yn y penderfyniad a chafodd deiseb yn dwyn y teitl "Deiseb er mwyn i yrwyr tacsi Sir Ddinbych gael parhau i wisgo siorts” ei chyflwyno i'r Cyngor ym mis Mai 2015. Yng ngoleuni'r sylwadau a gafwyd ac o ystyried geiriad fersiwn ddrafft y Cod Gwisg yn amodol ar ymgynghori ynglŷn â chaniatáu siorts hyd at y pen-glin wedi'u teilwra, gofynnwyd i'r Aelodau ystyried a oes digon o ymgynghori neu drafodaeth wedi digwydd er mwyn gwahardd siorts rhag cael eu gwisgo.\nTrafododd yr Aelodau rinweddau’r penderfyniad i wahardd gyrwyr rhag gwisgo siorts ac roedd safbwyntiau cymysg yn y cyswllt hwn. Siaradodd y Cynghorwyr Joan Butterfield, Bill Cowie a Barry Mellor o blaid codi'r gwaharddiad a chaniatáu siorts hyd ar y pen glin wedi eu teilwra ond dim siorts denim na siorts chwaraeon. O ystyried barn y fasnach dacsis ystyriwyd bod y gwelliant hwn yn rhesymol er mwyn sicrhau cysur y gyrwyr mewn tywydd poeth a pharhau i gyfleu delwedd broffesiynol o'r fasnach. Nodwyd bod yr ymgynghoriad wedi'i seilio ar ganiatáu siorts at y pen-glin wedi'u teilwra a bod y cynnig hwnnw wedi ei dderbyn gan y deiliaid trwydded hynny a fynychodd y sesiwn gweithdy. O ganlyniad, ni ystyriwyd ei bod yn angenrheidiol ymgynghori unwaith eto ynglŷn â’r cynnig hwnnw. Siaradodd y Cynghorydd Hugh Irving o blaid cadw gwaharddiad llwyr ar wisgo siorts i hyrwyddo delwedd broffesiynol o’r fasnach a gwnaeth gymariaethau â chod gwisg/lifrai sefydliadau eraill a chyfeirio at y fasnach dacsis mewn gwledydd eraill. Teimlai y dylai gyrwyr tacsi fodloni safonau tebyg i sicrhau y gwneir argraff ffafriol ar gwsmeriaid ac ar ymwelwyr â'r ardal. Hefyd, tynnodd sylw at ba mor anodd fyddai barnu ar yr amrywiaeth o siorts y gellir eu gwisgo. Ymatebodd aelodau eraill ei bod yn annheg gwneud cymariaethau â sefydliadau llawer mwy a phroffesiynau gwahanol, yn arbennig o ystyried bod llawer o’r gyrwyr yn hunan-gyflogedig. Nodwyd hefyd bod cod gwisg y Cyngor ei hun yn caniatáu gwisgo siorts cyhyd â’u bod yn drwsiadus ac yn broffesiynol.\nCynigiodd y Cynghorydd Hugh Irving y dylid cadw’r Cod Gwisg fel y cytunwyd arno ar 4 Mawrth 2015 ac eiliwyd hynny gan y Cynghorydd Peter Owen. Cynigiodd y Cynghorydd Joan Butterfield y dylid diwygio'r Cod Gwisg er mwyn caniatáu siorts wedi'u teilwra hyd at y pen-glin, ond y dylid bod yn fwy rhagnodol, h.y. dim siorts denim na siorts chwaraeon. Yn dilyn pleidlais -\nPENDERFYNWYD gofyn i swyddogion ddiwygio'r Cod Gwisg Cerbydau Hacni a Cherbydau Hurio Preifat er mwyn caniatáu siorts hyd at y pen-glin wedi'u teilwra, ond y dylid bod yn fwy rhagnodol, h.y. dim siorts denim na siorts chwaraeon\nADOLYGIAD O DRWYDDED I YRRU CERBYDAU HACNI A CHERBYDAU HURIO PREIFAT - GYRRWR RHIF 15/0269/TXJDR\nYstyried adroddiad cyfrinachol gan y Pennaeth Cynllunio a Diogelu’r Cyhoedd (copi ynghlwm) yn gofyn i aelodau adolygu trwydded i yrru cerbydau hacni a cherbydau hurio preifat o ran Gyrrwr Rhif 15/0269/TXJDR.\nPENDERFYNWYD rhoi rhybudd i Yrrwr Rhif 15/0269/TXJDR ynglŷn â’i ymddygiad yn y dyfodol.\n[Daethpwyd â'r eitem hon yn ei blaen ar y rhaglen gyda chydsyniad y Cadeirydd.]\n(i) addasrwydd Gyrwyr Rhif 15/0269/TXJDR i ddal trwydded i yrru cerbydau hacni a cherbydau hurio preifat yn dilyn cronni 20 o bwyntiau cosb o dan gynllun pwyntiau cosb y Cyngor am ysmygu mewn cerbyd di-fwg ar ddau achlysur gwahanol ym mis Ionawr 2015;\n(ii) Riportiwyd y Gyrrwr am ysmygu ar y ddau achlysur ynghyd ac un achos o ollwng sbwriel a chafodd dri Rhybudd Cosb Benodedig (roedd crynodeb o’r ffeithiau ynghyd â datganiadau tystion a dogfennau cysylltiedig wedi’u hatodi i’r adroddiad), a\n(iii) Roedd y Gyrrwr wedi cael ei wahodd i fod yn bresennol yn y cyfarfod tra adolygid ei drwydded er mwyn gallu ateb cwestiynau’r aelodau ynglŷn â hynny.\nRoedd y Gyrrwr yn bresennol yn y cyfarfod a chadarnhaodd ei fod wedi derbyn yr adroddiad a threfnau’r pwyllgor. Cyflwynodd y Swyddog Gorfodaeth yr adroddiad a manylodd ar ffeithiau’r achos. Mewn achosion pan fo 20 neu fwy o bwyntiau cosb wedi eu cronni mewn cyfnod o 24 mis caiff y mater ei gyfeirio at y Pwyllgor i’w adolygu.\nCafodd y Gyrrwr gyfle i annerch y Pwyllgor ac roedd yn derbyn mai ef oedd yn gyfrifol am yr achosion hyn o dorri'r Cod fel y manylir yn yr adroddiad ac ymddiheurodd am yr hyn a wnaeth. Cyfeiriodd at ei amgylchiadau personol ar adeg y digwyddiadau fel eglurhad ond gan dderbyn nad oedd hynny yn esgusodi ei ymddygiad. Mewn ymateb i gwestiynau, dywedodd y Gyrrwr ei fod yn cydnabod difrifoldeb y sefyllfa a rhoddodd sicrwydd ei fod yn y cyfamser wedi rhoi'r gorau i ysmygu ac na fyddai unrhyw dramgwydd pellach yn digwydd. Yr oedd wedi bod yn yrrwr trwyddedig ers pymtheng mlynedd gyda hanes dilychwyn ac roedd yn darparu gwasanaeth da i gwsmeriaid. Wrth wneud ei ddatganiad terfynol ymddiheurodd y Gyrrwr unwaith yn rhagor am yr hyn a wnaeth a rhoi sicrwydd ynghylch ei ymddygiad i’r dyfodol.\nPHENDERFYNWYD rhoi rhybudd ffurfiol i Yrrwr Rhif 15/0269/TXJDR ynglŷn â’i ymddygiad i’r dyfodol.\nYstyriodd yr Aelodau'r adroddiad ac atebion y Gyrrwr i gwestiynau. Gwelodd y Pwyllgor fod y Gyrrwr yn onest ynglŷn â’r digwyddiad ac yn ddiffuant yn ei edifeirwch. Cymerwyd sicrwydd o ymddygiad da blaenorol y Gyrrwr ac o'r ffaith ei fod wedi rhoi'r gorau i ysmygu yn y cyfamser. Roedd y Pwyllgor yn derbyn y sicrwydd a ddarparwyd gan y gyrrwr ynghylch ei ymddygiad i’r dyfodol ac roeddynt o’r farn bod rhoi rhybudd ffurfiol yn briodol yn yr achos hwn.\nFelly, cafodd penderfyniad y pwyllgor a'r rhesymau eu cyfleu i'r Gyrrwr.\nADOLYGIAD O DRWYDDED I YRRU CERBYDAU HACNI A CHERBYDAU HURIO PREIFAT - GYRRWR RHIF 14/0459/TXJDR\nYstyried adroddiad cyfrinachol gan y Pennaeth Cynllunio a Diogelu’r Cyhoedd (copi ynghlwm) yn gofyn i aelodau adolygu trwydded i yrru cerbydau hacni a cherbydau hurio preifat o ran Gyrrwr Rhif 14/0459/TXJDR.\nPENDERFYNWYD diddymu Trwydded i Yrru Cerbydau Hacni a Cherbydau Hurio Preifat Gyrrwr Rhif 14/0459/TXJDR ar sail diogelwch y cyhoedd am gyfnod o bythefnos.\n(i) addasrwydd Gyrwyr Rhif 14/0459/TXJDR i ddal trwydded i yrru cerbydau hacni a cherbydau hurio preifat yn dilyn cronni 20 o bwyntiau cosb o dan gynllun pwyntiau cosb y Cyngor am gyflwyno cerbyd trwyddedig i’w brofi mewn cyflwr anniogel a pheryglus;\n(ii) Roedd manylion y diffygion a nodwyd yn dilyn cyflwyno’r cerbyd am brawf Cydymffurfio/MOT wedi'u cynnwys yn yr adroddiad ynghyd â datganiadau tyst a dogfennau cysylltiedig, ac\n(i) Roedd y Gyrrwr wedi cael ei wahodd i fod yn bresennol yn y cyfarfod tra adolygid ei drwydded er mwyn gallu ateb cwestiynau’r aelodau ynglŷn â hynny.\nDarllenodd y Cadeirydd ddatganiad ysgrifenedig a gyflwynwyd gan y Gyrrwr i gefnogi’r adolygiad o’i drwydded ac ynddo mae’n cydnabod diffygion y cerbyd a’i gyfrifoldeb ef yn hynny o beth. Eglurodd y Gyrrwr i’r materion ddeillio o anwybodaeth a’i fod ers hynny wedi sicrhau ei fod yn gwbl ymwybodol o'r gofynion angenrheidiol. Gwnaed gwaith trwsio sylweddol ar y cerbyd ac mae bellach wedi pasio’r profion angenrheidiol. Gellid cymryd sicrwydd pellach o’r ffaith bod contract atgyweirio a chynnal a chadw ar gyfer y cerbyd. Bu i’r Gyrrwr ymateb i gwestiynau ynglŷn â sut y câi’r cerbyd ei gynnal a’i gadw’n flaenorol a'r mesurau a gymerwyd i sicrhau ei fod yn addas i'w ddefnyddio. Cydnabu hefyd ddifrifoldeb y drosedd. Yn ei ddatganiad terfynol rhoddodd y Gyrrwr sicrwydd ynglŷn â chynnal a chadw’r cerbyd yn y dyfodol.\nPHENDERFYNWYD atal trwydded yrru cerbydau hacni a cherbydau hurio preifat Gyrrwr Rhif 14/0459/TXJDR ar sail diogelwch y cyhoedd am gyfnod o bythefnos.\nYn ystod y drafodaeth rhoddodd yr Aelodau ystyriaeth ofalus i’r holl dystiolaeth a gyflwynwyd ac i ddatganiadau'r Gyrrwr i gefnogi’r adolygiad o’i drwydded. Canfu'r Pwyllgor, er gwaethaf y diffygion mecanyddol, fod yn rhaid bod y gyrrwr yn ymwybodol fod diffygion gan y cerbyd gan fod rhai ohonynt yn amlwg iawn. Mynegwyd pryderon difrifol bod y Gyrrwr wedi gyrru cerbyd trwyddedig gyda diffygion, ac yntau’n ymwybodol ohonynt, gan roi’r cyhoedd mewn perygl. Fodd bynnag rhoddwyd clod i'r Gyrrwr am sicrhau fod y diffygion wedi cael eu hunioni ac yn y cyfamser mae’r cerbyd wedi pasio’r profion angenrheidiol. Cymerwyd sicrwydd hefyd o’r contract cynnal a chadw/atgyweirio cerbydau a sicrhawyd i’r cerbyd. O ganlyniad, ystyriai’r Pwyllgor fod atal y drwydded am bythefnos ar sail diogelwch cyhoeddus yn rhesymol yn yr achos hwn.\nWrth fynd heibio, mynegodd yr Aelodau bryder bod y cyfrifoldeb am gyflwr cerbydau trwyddedig ar ysgwyddau’r perchennog/gyrrwr yn unig ac roeddynt o’r farn y dylai cwmnïau tacsi hefyd gymryd cyfrifoldeb wrth is-gontractio gwaith. Gofynnodd y Pwyllgor i swyddogion ymchwilio ymhellach i'r mater hwn ac adrodd yn ôl.\nAr y pwynt hwn (11.10 am) cafwyd egwyl ar gyfer lluniaeth.\nPOLISI ARFAETHEDIG YNGLŶN AG EITHRIO RHAG ARDDANGOS PLÂT CERBYD HURIO PREIFAT PDF 87 KB\nYstyried adroddiad gan y Pennaeth Cynllunio a Gwarchod y Cyhoedd (copi ynghlwm) yn argymell cymeradwyo'r Polisi Eithrio Arddangos Plât Cerbyd Hurio Preifat arfaethedig ar gyfer ymgynghori ffurfiol.\nPHV PLATE EXEMPTION POLICY - APP A , Eitem 10. PDF 133 KB\n(a) bod y Polisi Eithrio Plât Hurio Preifat arfaethedig, fel y caiff ei nodi yn Atodiad A i'r adroddiad, yn cael ei gefnogi a'i gymeradwyo ar gyfer ymgynghori ffurfiol, ac\n(b) yn dilyn ymgynghoriad, bod swyddogion yn adrodd yn ôl unrhyw ymatebion i'r Cyngor Llawn i'w hystyried a chymeradwyo’r polisi newydd arfaethedig.\nCyflwynodd y Swyddog Trwyddedu (NJ) adroddiad gan y Pennaeth Cynllunio a Gwarchod y Cyhoedd (a ddosbarthwyd yn flaenorol) yn argymell cymeradwyo’r polisi arfaethedig ynglŷn ag Eithrio rhag Arddangos Plât Cerbydau Hurio Preifat er mwyn ymgynghori yn ei gylch.\nAdroddodd Swyddogion ar y materion cyfreithiol sy’n llywodraethu’r mater hwn o ran arddangos platiau adnabod cerbydau llogi preifat gan gynnwys disgresiwn y Cyngor i ganiatáu eithrio rhag arddangos platiau trwydded. Byddai’r polisi arfaethedig yn galluogi'r Cyngor i wneud penderfyniadau tryloyw ac i ddarparu canllawiau i ymgeiswyr posibl ynglŷn ag eithriadau addas. Roedd yr Aelodau'n cefnogi'r polisi fel modd i ddarparu dull gweithredu cyson wrth ymdrin â cheisiadau i eithrio rhag arddangos plât a –\n(a) Cefnogi’r polisi arfaethedig ynglŷn ag Eithrio rhag Arddangos Plât Cerbydau Hurio Preifat, fel y nodir yn Atodiad A yr adroddiad, a’i gymeradwyo ar gyfer ymgynghoriad ffurfiol, ac\n(b) yn dilyn ymgynghori bod y swyddogion yn adrodd yn ôl i'r Cyngor Llawn gael ystyried unrhyw ymatebion er mwyn cymeradwyo’r polisi newydd arfaethedig.\nADOLYGU POLISI CERBYDAU HACNI A CHERBYDAU HURIO PREIFAT PDF 80 KB\nYstyried adroddiad gan y Pennaeth Cynllunio a Gwarchod y Cyhoedd (copi ynghlwm) yn diweddaru aelodau ar yr adolygiad o'r Polisi Cerbydau Hacni a Cherbydau Hurio Preifat presennol a’r camau gweithredu arfaethedig.\n(a) bod cynnwys yr adroddiad yn cael ei nodi a bod y Gwasanaeth Fflyd yn cael ei wahodd i gyfarfod y Pwyllgor ym mis Medi i roi cyflwyniad ar y fanyleb a phrofi cerbydau, a\n(b) bod y Cynghorwyr Pete Prendergast a Cefyn Williams (Cadeirydd) yn cael eu henwebu i fynychu'r sesiynau gweithdy a drefnwyd fel y nodir yn y cynllun gweithredu (Atodiad B i adroddiad y rhaglen waith).\nCyflwynodd y Swyddog Trwyddedu (NJ) adroddiad gan y Pennaeth Cynllunio a Gwarchod y Cyhoedd (dosbarthwyd yn flaenorol) a oedd yn rhoi diweddariad i’r aelodau ar yr adolygiad o'r Polisi Cerbydau Hacni a Cherbydau Hurio Preifat presennol a’r camau gweithredu arfaethedig.\nByddai’r adolygiad yn archwilio addasrwydd pob cerbyd ac yn cynnwys polisi oedran presennol, y polisi oedran hynaf, a yw’r polisi o ran lliw cerbydau’n briodol, a hygyrchedd cerbydau. O ran manyleb a phrofi cerbydau awgrymwyd bod swyddogion o'r Gwasanaethau Fflyd yn mynychu cyfarfod o’r pwyllgor yn y dyfodol i roi cyngor ac arweiniad ynglŷn â diogelwch cerbydau a rheoliadau, yn benodol felly ynglŷn â phrofion cerbydau. Paratowyd cynllun gweithredu i symud yr adolygiad yn ei flaen a gofynnwyd i’r aelodau enwebu un neu ddau o gynrychiolwyr i fynychu'r sesiynau gweithdy sydd wedi'u cynllunio er mwyn hwyluso'r broses honno ac er mwyn darparu mewnbwn yn gynnar yn y broses.\n(a) nodi cynnwys yr adroddiad a gwahodd y Gwasanaethau Fflyd i bwyllgor mis Medi i roi cyflwyniad ynglŷn â manyleb a phrofion cerbydau, ac\n(b) Enwebu’r Cynghorwyr Pete Prendergast a Cefyn Williams (Cadeirydd) i fynychu'r sesiynau gweithdy sydd wedi eu trefnu fel y manylir yn y cynllun gweithredu (Atodiad B adroddiad y rhaglen gwaith).\nRHAGLEN GWAITH I'R DYFODOL Y PWYLLGOR TRWYDDEDU 2015/16 PDF 89 KB\nYstyried adroddiad gan y Pennaeth Cynllunio a Gwarchod y Cyhoedd (copi ynghlwm) yn nodi blaenoriaethau’r Adran Drwyddedu ac yn cyflwyno rhaglen gwaith i’r dyfodol y pwyllgor i’w gymeradwyo.\nLICENSING FWP - APP 1 , Eitem 12. PDF 14 KB\nLICENSING FWP - APP 2 , Eitem 12. PDF 32 KB\n(a) tynnu’r broses o reoleiddio Cerbydau Hacni oddi ar Raglen Gwaith i’r Dyfodol 2015/16, a\n(b) chymeradwyo rhaglen gwaith i’r dyfodol y Pwyllgor Trwyddedu a blaenoriaethau’r Adain Trwyddedu ar gyfer 2015/16.\nCyflwynwyd adroddiad gan y Pennaeth Cynllunio a Gwarchod y Cyhoedd (a gylchredwyd ymlaen llaw) ynglŷn â blaenoriaethau’r Adain Drwyddedu ynghyd â rhaglen waith arfaethedig y Pwyllgor Trwyddedu ar gyfer 2015/16.\nYmhelaethodd y swyddogion ar y blaenoriaethau a nodwyd sydd wedi'u cynnwys yn y rhaglen waith ynghyd â chyfres o gynlluniau gweithredu gan gynnwys amserlen ar gyfer eu cwblhau dros y deunaw mis nesaf. Yng ngoleuni trafodaethau a gafwyd mewn digwyddiad hyfforddi aelodau’n ddiweddar, argymhellwyd y dylid tynnu rheoleiddio cerbydau hacni oddi ar y rhaglen waith. Tra derbynnid y rhesymau dros beidio â mynd ar drywydd cyfyngu ar niferoedd tacsis ailadroddodd y Cynghorydd Joan Butterfield ei phryderon ynglŷn â’r rhengoedd tacsi a dywedodd y byddai hi'n codi'r mater yn uniongyrchol gyda'r Adran Priffyrdd ynghyd ag effaith y cynnig i gyflwyno rhaglen o bylu'r pa mor llachar yw goleuadau stryd y sir.\n(a) Tynnu rheoleiddio Cerbydau Hacni oddi ar Raglen Gwaith i’r Dyfodol 2015/16.\n(b) Cymeradwyo rhaglen gwaith i’r dyfodol y Pwyllgor trwyddedu a blaenoriaethau’r Adain Drwyddedu ar gyfer 2015/16.


Welcome to Coleg Sir Gar - Clirio 2021\nGradd Sylfaen mewn Astudiaethau Gofal Cymdeithasol\nGweld Gwybodaeth am y Cwrs\nGradd Sylfaen mewn Astudiaethau Plentyndod (FdSc/CStud)\nAstudiaethau Gofal Cymdeithasol (BASCS)\nGradd Sylfaen mewn Cynghori (FdCoun)\nCynghori (BSc Coun)\nBA (Anrh) mewn Dylunio 3D a Rhith-wirionedd (BA Anrh)\nCelf a Dylunio Amlddisgyblaethol (BA/A&D)\nCerameg a Gemwaith: Gwneuthurwr 3D (BA/TDDMCP)\nBA (Anrh) Celf Gysyniadol a Darlunio (BA Anrh)\nFfasiwn: Dylunio A Llunio Dillad (BA/FADC)\nCelfyddyd Gain: Peintio, Lluniadu a Gwneud Printiau (BA/FAPDP)\nCerflunio: Castio, Cerfio, Llunio (BA/FAS)\nTecstilau: Gwau, Gwehyddu a Chyfryngau Cymysg (BA/TADC)\nGradd Sylfaen mewn Amaethyddiaeth (FdSc Agri)\nGradd Sylfaen Gwyddor Anifeiliaid (Animal Sci)\nHND Cyfrifiadura Cymhwysol (HND A Comp)\nCyfrifiadura Cymhwysol (BSc A Comp)\nHyfforddiant a Pherfformiad Pel Droed (FD FOOT)\nHyfforddiant a Pherfformiad Pel Droed Top-Up (BSC Foot)\nHyfforddiant a Pherfformiad Rygbi (FD Rugby)\nHyfforddiant a Pherfformiad Rygbi Top-Up (BSC Rugby)\nGradd Sylfaen Hyfforddiant a Pherfformiad Chwaraeon (FdSc/SCP)\nGradd Sylfaen Hyfforddiant a Pherfformiad Chwaraeon Top-Up (BSc/SCP)\nBSc (Anrh) Ymddygiad a Lles Anifeiliaid (BSc Animal)\nYmddygiad a Lles Anifeiliaid Top-Up (BSc Animal)\nGradd Sylfaen Perfformiad Chwaraeon Ceffylau (FdSc)\nDewch I Wybod Mwy am ein Coleg\nFideo Hyrwyddol y Coleg\nClirio yw'r broses lle gall myfyrwyr wneud cais uniongyrchol i'w prifysgol neu'u coleg dewisol am gwrs. Dim ond unwaith y flwyddyn y bydd clirio yn digwydd ac mae'n dechrau ar y diwrnod y daw'r canlyniadau Safon Uwch allan ac yn para tan ganol mis Medi.\nAr gyfer pwy y mae Clirio?\nMae clirio ar eich cyfer chi os yw eich opsiynau gwreiddiol wedi cael eu cau i lawr, naill ai oherwydd bod eich prifysgolion dewis pendant a dewis yswiriant wedi'ch gwrthod, oherwydd bod eich canlyniadau yn is na'r disgwyl, neu oherwydd eich bod wedi gwrthod pob cynnig, o bosibl oherwydd bod eich canlyniadau yn well na'r disgwyl. Yn y bôn, mae Clirio yn golygu chwilio o'r newydd ar ddalen lân o bapur. Ni allwch gadw eich opsiynau gwreiddiol ar agor a mynd i'r system Glirio. Mae pobl yr oedd eu ceisiadau UCAS gwreiddiol yn rhy hwyr hefyd yn mynd yn syth i'r system Glirio.\nSut wyf yn gwybod os wyf yn gymwys?\nY lle gorau i wirio eich statws yw'r system Track ar y safle UCAS - http://www.ucas.com/. Bydd Track yn sylwi'n awtomatig os ydych yn ffitio'r bil Clirio a bydd yn dangos eich rhif Clirio.\nPa gyrsiau gallaf eu hystyried?\nUnrhyw rai yr ydych yn eu hoffi. Mae hyn yn ddechrau newydd. Nid oes rhaid i chi gyfyngu eich hun i bynciau a chyrsiau sydd yn debyg i'ch dewisiadau gwreiddiol. Fodd bynnag, bydd angen i chi ddod i benderfyniad ynglŷn â pha fath o gwrs rydych chi'n anelu ato. I wneud hyn, siaradwch am y peth gydag athrawon neu ymgynghorwyr gyrfa yn yr ysgol neu'r coleg.\nBeth yw Clirio ac Addasu?\nBob blwyddyn bydd rhai ymgeiswyr yn cael canlyniadau arholiad gwell na'r disgwyl. Mae'r Cyfnod Addasu yn caniatáu i ymgeiswyr sydd wedi bodloni a rhagori ar amodau eu cynnig dewis pendant i ailystyried ble a beth y maent am astudio. Mae hyn yn golygu y gallwn roi ystyriaeth i chi am le, ar gwrs sydd â lleoedd gwag, tra byddwch yn cadw eich cynnig yn eich sefydliad dewisol. Byddwch dim ond yn colli eich cynnig gwreiddiol yn eich sefydliad dewisol gwreiddiol pan fyddwch yn derbyn cynnig mewn sefydliad arall yn ffurfiol, o fewn y cyfnod addasu o 5 diwrnod.\nMae Addasu ar gael o'r diwrnod canlyniadau Safon Uwch tan 1 Medi. Mae cyfnod Addasu unigolyn (5 diwrnod calendr) yn dechrau pan fydd ei ddewis pendant amodol (CF) yn newid i ddewis pendant diamod (UF).\nAm ragor o fanylion am y Cyfnod Addasu ac i gofrestru am Addasu ewch i'r wefan UCAS.\nNi wnes i gais i brifysgol neu goleg ac mae fy nghanlyniadau yn dda iawn ac rwyf am fynd nawr - beth ddylwn ei wneud?\nY peth pwysig i'w gofio yw bod modd i chi ein ffonio ni'n uniongyrchol yng Ngholeg Sir Gâr a llawer o brifysgolion a cholegau eraill o 16eg Awst er mwyn gweld beth sydd ar gael, felly mae'n werth meddwl am pa fath o gwrs yr ydych eisiau ei wneud a ble. Yna codwch y ffôn - mae gan wefan UCAS ganllaw i Glirio ar http://www.ucas.com/ neu cymerwch olwg drwy'r wefan hon i weld beth sydd ar gael ar Colegsirgar.ac.uk\nBeth fydd yn digwydd pan fyddaf yn ffonio?\nOs byddwch yn ffonio'r Coleg byddwch yn siarad yn gyntaf â'r staff Derbyn a fydd wedyn yn eich rhoi drwodd i'r aelod o staff academaidd yn y maes pwnc yr ydych eisiau ei astudio. Byddant yn gallu rhoi cyngor i chi ac yn y rhan fwyaf o achosion byddant yn gallu rhoi penderfyniad i chi ar unwaith. Ond peidiwch â theimlo dan bwysau i dderbyn y cynnig cyntaf yr ydych yn ei gael. Gallwch bob amser esbonio eich bod yn edrych ar rai opsiynau eraill a gwneud trefniant i ffonio nôl yn nes ymlaen. Yng Ngholeg Sir Gâr rydym yn gwybod bod myfyrwyr yn gorfod pwyso a mesur y gwahanol bosibiliadau ar y cam hwn ac mae er budd pawb bod pobl yn dewis y cyrsiau sydd fwyaf addas iddynt.\nCysylltwch â ni ar 01554 748174\nPa mor hir y mae'r llinellau ffôn ar agor?\nByddwch yn gallu cysylltu â'r Uned Dderbyn ar yr adegau canlynol:\nDydd Llun i ddydd Iau o 8.45am - 5pm\nac ar ddydd Gwener 8.45am – 4.30pm\nAlla i anfon e-bost atoch?\nCofiwch gynnwys y gair Clirio yn nhestun yr e-bost.\nNi chefais y graddau ar gyfer y cwrs y gwnes gais amdano ac rwyf yn edrych o gwmpas. Beth ddylwn i wneud?\nYn gyntaf gwiriwch gyda'ch prifysgol neu'ch coleg dewisol i gadarnhau nad ydynt yn cynnig lle i chi - peidiwch â chymryd yn ganiataol nad fyddant yn eich derbyn dim ond am nad ydych wedi cael y graddau. Os na fyddant yn eich derbyn, yna bydd angen i chi chwilio am gyrsiau eraill i'w hastudio, efallai mewn prifysgol wahanol, a ffonio o gwmpas. Un peth defnyddiol i'w gofio pan fyddwch yn ffonio yw cael eich rhif Clirio wrth law.\nRwyf wedi gwneud yr alwad ffôn ac rwyf wedi cael cynnig lle. Beth sydd yn digwydd nawr?\nByddwn yn anfon llythyr atoch yn syth yn cadarnhau eich lle ac yn gofyn i chi anfon eich ffurflen gais Glirio wreiddiol, os oes gennych un, nôl atom. Os nad ydych eisoes wedi gwneud cais i UCAS eleni, byddwn yn anfon ffurflen Cofnod o Dderbyniad Blaenorol (Record of Prior Acceptance) UCAS atoch er mwyn i chi ei llenwi a'i dychwelyd i ni.\nBeth yw eich Côd UCAS?\nColeg Sir Gâr/Carmarthenshire College Côd – C22\nMethu Dod O Hyd I Ateb?


Nodwch : Os oes unrhyw un fydd yn y gwasanaeth wedi cael profedigaeth yn ddiweddar, fe fyddai’n well egluro iddo neu iddi beth yw’r cynnwys, ac ystyried a yw’n briodol iddyn nhw fod yn bresennol yn y gwasanaeth.\n1. Trefnwch ddau dîm gyda nifer o blant ymhob tîm. Rhowch ychydig o funudau iddyn nhw lapio un plentyn o bob tîm, mor gyflym ag y gallan nhw, â’r papur toiled. Chwaraewch gerddoriaeth tra maen nhw wrthi, ac efallai y gallech chi roi gwobr fach i’r ddau dîm wedi iddyn nhw orffen.\n2. Gofynnwch i’r plant sydd wedi’u lapio aros lle maen nhw. Fel rydych chi’n dweud y stori sy’n dilyn datodwch y papur yn araf oddi am y ddau blentyn.\n3. Dywedwch fod Cristnogion yn credu fod gan Iesu allu dros bopeth sy’n ein dychryn, hyd yn oed marwolaeth. Mae Cristnogion yn credu eu bod, oherwydd Iesu Grist, yn byw ar ôl marw. Does dim byd i’w ofni.\n4. Dewisol : Os oes amser gennych chi, a bod hyn yn briodol, fe allech chi ddweud y stori yma ar ôl adrodd stori Lasarus:\n5. Gofynnwch i’r plant gau eu llygaid a meddwl am rywrai y gwyddon nhw amdanyn nhw sy’n teimlo’n drist ar y pryd, naill ai oherwydd eu bod yn galaru am rywun, neu am unrhyw reswm arall. Gofynnwch iddyn nhw os hoffen nhw weddïo dros y bobl hynny yn eu geiriau eu hunain, neu’n dawel yn eu meddwl, ac wrth wneud hynny fe allan nhw gofio bod Iesu yn gryfach na marwolaeth.


Comisiwn Coedwigaeth Cymru’n croesawu dyfarniad ‘cynnydd nodedig’ yr Archwilydd Cyffredinol\n16 IONAWR 2013DATGANIAD NEWYDDION: 15813\nThis news story is now over a year old and information may no longer be accurate or up-to-date. It might also contain obsolete links. Please use our search link on the left to look for more recent information. Mae Comisiwn Coedwigaeth Cymru wedi croesawu canfyddiadau adroddiad Swyddfa Archwilio Cymru sy’n dangos ‘cynnydd nodedig’ y sefydliad mewn nifer o feysydd yn ystod y blynyddoedd diweddar.\nMae’r Comisiwn wedi gwneud cryn gynnydd wrth roi pwyslais ar roi cyfeiriad corfforaethol cliriach a datblygu blaenoriaethau clir a phwrpasol, yn ôl yr adroddiad sy'n cael ei gyhoeddi heddiw (Iau, 17 Ionawr) gan Archwilydd Cyffredinol Cymru.\nMae’r canfyddiadau’n dangos fod blaenoriaethau strategol clir Comisiwn Coedwigaeth Cymru’n cael eu cefnogi’n dda gan ddiwylliant corfforaethol cryfach lle mae staff i’w gweld yn uno o gwmpas cyfeiriad corfforaethol y maen nhw'n ei ddeall yn iawn a hefyd yn deall yn well eu rhan mewn gwireddu nodau'r sefydliad.\nRoedd yr adroddiad yn archwilio a oedd y Comisiwn wedi llwyddo i weithredu’n effeithiol argymhellion adroddiad blaenorol Swyddfa Archwilio Cymru 2008, Gweithrediadau Comisiwn Coedwigaeth Cymru.\nCanfu adroddiad heddiw fod Comisiwn Coedwigaeth Cymru wedi gwella ei brosesau craidd megis caffael a rheoli grantiau a risgiau a’i fod hefyd yn gwneud cynnydd da i gyfarfod â disgwyliadau ei gwsmeriaid cynnyrch coed masnachol.\nMeddai Cyfarwyddwr Comisiwn Coedwigaeth Cymru, Trefor Owen, “Rwy’n croesawu’r adroddiad diwedd tymor hwn sy’n cydnabod llwyddiannau sylweddol y Comisiwn a’i staff teyrngar a diwyd, o ran busnes a darparu, ers 2008.\n“Fel sefydliad sy’n dysgu, rydyn ni’n gobeithio llwyddo i wireddu cryn dipyn o'r gwelliannau cyn bod cyfrifoldebau'r Comisiwn yn trosglwyddo i Lywodraeth Cymru a Chyfoeth Naturiol Cymru ar 1 Ebrill 2013."\nAc meddai Prif Weithredwr Cyfoeth Naturiol Cymru, Emyr Roberts “Mae hwn yn adroddiad defnyddiol ac amserol iawn a fydd yn helpu Cyfoeth Naturiol Cymru i adeiladu ar waith da Comisiwn Coedwigaeth Cymru a gwella'r busnes ymhellach."\nPennawd: Golygfa o goedwig yng Nghymru.\nComisiwn Coedwigaeth Cymru yw adran coedwigaeth Llywodraeth Cymru ac mae’n rheoli’r coetiroedd hyn ar ei rhan. Mae’n rheoleiddio coedwigaeth yng Nghymru (gan gynnwys trwyddedau ar gyfer torri ac ailblannu) ac mae’n cefnogi Llywodraeth Cymru wrth weithredu ei chynlluniau grantiau i annog creu rhagor o goetiroedd a rheoli coetiroedd yn gynaliadwy yn y sector preifat. Mae rhagor o wybodaeth ar goetiroedd yng Nghymru ar gael ar www.forestry.gov.uk/wales\nYr Archwilydd Cyffredinol a’r archwilwyr y mae’n eu penodi mewn llywodraeth leol yw archwilwyr allanol statudol annibynnol y rhan fwyaf o sector cyhoeddus Cymru. Maen nhw’n gyfrifol am yr archwiliadau ariannol ar y rhan fwyaf o’r arian cyhoeddus sy’n cael ei wario yng Nghymru, gan gynnwys y £14 biliwn a ddaw i Gymru'n flynyddol o Lywodraeth San Steffan.\nCenhadaeth Swyddfa Archwilio Cymru yw hyrwyddo gwelliant, fel y bydd pobl Cymru’n elwa o wasanaethau cyhoeddus atebol sy’n cael eu rheoli’n dda ac sy’n rhoi’r gwerth gorau posibl am arian. Mae hefyd wedi ymrwymo i nodi a lledaenu ymarfer da ledled sector cyhoeddus Cymru.\nCyswllt Swyddfa'r Wasg: Clive Davies ar 0300 068 0061, symudol 07788 190922, e-bost clive.davies@forestry.gsi.gov.uk e-mail: clive.davies@forestry.gsi.gov.uk


Symud y ddadl ar addysg yng Nghymru\nSefydlwyd Y Ganolfan ar gyfer Adolygu a Dadansoddi Polisïau Addysg (The Centre for Education Policy Review and Analysis – CEPRA) gan Yr Athrofa Addysg ym mis Awst 2018, er mwyn cyfrannu yn ystyrlon at ddatblygiad polisi a’r ddadl am bolisïau addysg yng Nghymru.\nO dan arweinyddiaeth yr addysgwr a sylwebydd mawr ei barch, Gareth Evans, mae’r Ganolfan yn cymryd arni rôl ‘cyfaill beirniadol,’ ac mae’n bodoli er mwyn cefnogi gwneuthurwyr polisïau a phawb arall sydd ganddynt gyfran mewn addysg yng Nghymru.\nDarperir gan y Ganolfan lwyfan i ddadlau a dadansoddi materion sy’n ymwneud â maes polisïau addysg. Mae’n herio normau a thybiaethau sefydledig, ac mae’n adfyfyrio ar yr amgylchedd hwnnw y mae addysgwyr yn gweithredu ynddo yn ddyddiol ar bob lefel.\nGan dynnu ar arbenigedd a geir gartref a thramor, mae’r Ganolfan yn gweithio gyda phartneriaid ar draws y sbectrwm addysgol ac yn addo y byddai’n ystyried themâu polisi, sy’n amrywio o ddiwygio’r cwricwlwm hyd at hyfforddiant mewn prifysgolion, mewn ffyrdd newydd.\nCefnogir ein sylwebaeth ystyriol ac adeiladol gan ymchwil ac ymgynghoriaeth a gomisiynwyd ar ystod o destunau, a gyda’i gilydd, mae gweithgareddau trosglwyddo gwybodaeth y Ganolfan yn ychwanegu dwyster newydd at y drafodaeth am addysg yng Nghymru.\n‘Dywedir yn aml fod y rhain yn amseroedd cyffrous i ymwneud ag addysg yng Nghymru -ac mae mewnflwch llawn Ysgrifennydd y Cabinet yn dystiolaeth bod newidiadau mawr ar waith.\n‘Ond ni ellir datblygu na gweithredu polisi addysg ar wahân, ac mae angen gwerthuso gonest wrth newid y system gyfan, ynghyd â mewnbwn gan ystod eang o randdeiliaid.\n‘Mae sylwebu a beirniadu materion cyfoes mewn ffordd adeiladol yn beth iach, a chroesawn y cyfle i gyfrannu’n gadarnhaol at esblygiad system addysg Cymru.\n‘Mae’n bwysig ein bod ni yn awr, yn fwy nag erioed, yn profi’r hyn yr ydym yn ei wneud, er mwyn llyfnhau anawsterau dichonol a chryfhau ein gweledigaeth o ran addysg yng Nghymru. Mae angen ymdrech gydweithredol os ydym am sicrhau dyfodol llwyddiannus.\n‘Mae’r Ganolfan ar gyfer Adolygu a Dadansoddi Polisïau Addysg yn edrych ymlaen at chwarae ei rôl fel rhan o Genhadaeth Genedlaethol Cymru i godi safonau ar gyfer pawb’\nGareth Evans, Cyfarwyddwr CDAPA


Mawrth 2013 - 2019 NAB Sioe Newyddion yn ôl Beat Broadcast. Darlledwr Swyddogol NAB Sioe, Cynhyrchydd NAB Sioe LIVE\nCartref » 2013 » Mawrth\nMonitro RF ar gyfer Teledu gyda @tektronix MPEG Analyzer\nSicrhau ansawdd y gwasanaeth (QoS) ar gyfer Programing teledu yn heriol am nifer o resymau. Darlledwyr yn defnyddio amrywiaeth o saernïaeth rhwydwaith i gyflwyno rhaglenni teledu. Mae'r rhan fwyaf o'r rhwydweithiau hyn yn cynnwys lloeren ar gyfer dosbarthu - a elwir hefyd yn amlyncu - ASI neu IP drwy gydol y cyfleuster ac yn aml yn RF i'r cartref - a elwir hefyd yn ffordd allan. Mae ansawdd y heddiw ...\nShow Me y SMPTE! @smpteconnect\nHands-lawr y gymdeithas technegol blaenllaw yn y diwydiant delweddu cynnig yn SMPTE (Cymdeithas Ffilm a Theledu Peirianwyr). Gyda aelodaeth lledaenu ar draws y byd mewn chwe deg pedwar o wahanol wledydd, mae ganddi gannoedd o aelodau (yn cynnwys camera, ymgynghorwyr, dylunwyr, golygyddion, addysgwyr, peirianwyr, defnyddwyr maes, cynhyrchwyr, cyfarwyddwyr technegol, a thechnegwyr). Os ydych yn chwilio am wybodaeth am cywasgu, amgryptio, neu rwydweithio yn ...